text:
Jógvan Hugo Gardar
26.02.2017 - 23:24
Norska hagstovan, Statistisk Sentralbyrå, hevur almannakunngjørt yvirlit sum vísa at fleiri tíggjutals milliardir norskar krónur eru ikki komnar norska landskassanum til góðar. Talan er um eigarafeløgini hjá boripallum.
Talan er um boripallar sum hava havt uppgavur á norska landgrunnium, har eigarafeløgini hava havt loyvi at flyta yvirskotinum úr Noregi, aðrenn tey eru farin um skattaskrivstovurnar.
Hendan møguleikan hava fleiri feløg gjørt sær nyttu av, og sambært hagstovuni hevur norski landskassin mist Einar 50 milliardir krónur i inntøku síðani 2001.
Útrokningarnar hjá hagstovuni vísa at eigarafeløgini hava flutt einar 180 milliardir krónur av yvirskotunum úr Noregi. Av hesum vildu vanliga 50 milliardir enda sum skattur.


c: text/html

text:
Vørn hevur ikki heimild at nokta reiðaranum á Norðingi rætt at keypa kvotur á uppboðssølu, um viðkomandi lýkur treytirnar fyri at keypa, ið eru ásettar í kunngerð um uppboðssølu av makreli, norðhavssild og svartkjafti og botnfiski í Barentshavinum í 2016.
Tað upplýsir Vørn í dag í skrivi, sent miðlunum.
- Treytirnar fyri at keypa, sambært grein 2 í kunngerð nr. 78 frá 29. juni 2016, eru, at eigarin skal hava fiskifar undir føroyskum flaggi, sum hevur veiðiloyvi. Afturat hesum hevur Vørn skyldu at tryggja, at keyparar seta nøktandi trygd fyri, at peningurin verður goldin.
Vørn er almennur stovnur, og eins og fyri aðrar almennar stovnar krevst heimild fyri fyrisitingarligum avgerðum. Vørn hevur ikki heimild at seta aðrar treytir til reiðarar, sum keypa kvotur á uppboði, ella at taka avgerð í trætum millum reiðarar og manningarfeløg.Vørn skilur ikki Axel Hansen, nevndarlim í Føroya Fiskimannafelag, tá hann sigur, at Vørn ikki hevur hildið sínar skyldur í sambandi við uppboðssølurnar, skrivar Vørn.

robotstxt: allowed

filter: keep


text:
Í sambandi við at Gunnar Gunnarsson-stovnurin í Íslandi vitjar
Bókadagar 2015, verður ein framsýning á Býarbókasavninum.
Hetta eru myndir hjá íslendska fotografinum Sigurjón Pétursson, sum eru svart/hvítar fotomyndir av fjøllunum nærhendis Mývatni, og myndatalvur um høvundin Gunnar Gunnarsson og ritverk hansara.
Fotografurin hevur fingið íblástur úr bókini Atvent eftir Gunnar Gunnarsson, sum forlagið Sprotin gevur út í nýggjari útgávu.
Framsýningin letur upp fríggjakvøldið 20. november kl. 20. Samstundis hevur Sprotin bókaframløgu og upplestur úr Atvent, og Kári Sverrisson framførir.
Myndabókin hjá Sigurjón Pétursson og bøkur eftir Gunnar Gunnarsson verða eisini til keyps fyri serprís hetta kvøldið.
Tiltakið er alment, og øll eru vælkomin.
Framsýningin er at síggja árið út.


text:
Mánadagin kunnu føroyingar eisini njóta tann nýggja Vencilin, tann, sum Jens Stoltenberg so stoltur heldur í.
Javnaðarflokkurin hitti Stoltenberg, og frá teimum fekk hann nýggja Vencilin og eitt prent av permuni, sum Brandur Patursson hevur gjørt og prentað á Steinprenti.
Aftast í Venclinum eru yrkingar, sum føroysk skøld hava yrkt til norksa fólkið, tá ið ræðuleikarnir í Oslo og á Utøya skakaðu grundina í norsku sjávsfatanini. Sterkt komu teir úr skakkinum, og viðgera teir nú eftirfylgirnar. Eisini er ein yrking eftir Piu Tafdrup, ið hon skrivaði til norska fólkið, og sum hon sendi til øll tey stóru dagbløðini í norðurlondum.
OMR


text:
- Tíðindi, mentan og ítróttur
Savnsgull: Frá deknalestri til tungutalu 1:5
Tak niður
Í Føroyum eru fleiri enn 150 kirkjur og kristilig samkomuhús og eisini ein hópur av trúarrætningum. Fyri tann, sum er uttanfyri, kann tað vera ringt at halda skil á, hvat øll hesi ymisku standa fyri. Og tað kann eisini vera ringt at skilja hví fólk, sum øll rópa seg kristin, standa so spjødd, sum tey gera. Tað er eisini ein sannroynd, at tað mangan hevur verið beinleiðis fíggindaskapur millum samkomurnar. Sjónvarpið fer nú í fimm sendingum at hyggja eitt sindur at trúarlívinum í Føroyum. Vit vitja 16 ymiskar samkomur og tosa við tær um, hvat tær standa fyri, og hvat tær halda um tað, sum hinar standa fyri. Í fyrstu sending vitja vit kirkjuna og nakrar av teimum samkomum, sum hava sama trúargrundarlag sum kirkjan. Hans Petur Hansen hevur fotograferað, og Jógvan Eli Dam hevur sett saman. Lagt til rættis: Sjúrður Skaale.


text:
Flaggdagur
Flaggdagur er 25. apríl til minnis um, at føroyska flaggið, Merkið, tann 25. apríl 1940 varð viðurkent sum tjóðarmerki føroyinga. Hetta hendi undir bretsku hersetingini av Føroyum, sum byrjaði 13. apríl. Danmark varð hertikið av týskarum 9. apríl. 25. apríl í 1940 gav bretska stjórnin boð um í bretska útvarpinum, BBC, at nú skuldu føroysk skip sigla undir føroyska flagginum, Merkinum. Tá vóru Føroyar hersettar av bretum og Danmark av týskarum. Flaggið var tó ikki ókent millum føroyingar. Síðan 1947 hevur 25. apríl verið hildin sum flaggdagur føroyinga, og í heimastýrislógini frá 1948 varð Merkið viðurkent av donsku stjórnini sum tjóðarflagg føroyinga. Løgtingslóg sigur, hvussu Merkið skal brúkast og hvørjir litirnir eru.
Longu í 1919 varð Merkið fyrstu ferð borið fram av føroysku studentunum Jens Olivur Lisberg. Dagurin 25. apríl kallast eisini markusarmessa.
Bókmentir[rætta | rætta wikitekst]
- Niels Juel Arge: Merkið - Flaggsøgan, Tórshavn 1980. (3. økta útgáva v/ Jógvan Arge, 2005).


text:
Súsanna Helena Patursson
Súsanna Helena Patursson livdi frá 27. august 1864 til 15. desember 1916. Hon er fødd í Kirkjubø og foreldur hennara vóru kongsbóndi Poul Peder Pedersen (Páll Patursson) (1836-1893) og Ellen Cathrine Djonesen (Elin Dalsgarð) (1840-uml. 1866). Helana var fyrsta føroyska kvinnan, sum er kend fyri at stríðast fyri rættindum hjá kvinnum og at arbeiða fyri javnstøðu millum kynini. Hon skrivaði fyrsta sjónleikin á føroyskum máli og útgav fyrsta føroyska blað fyri kvinnur, skrivað á føroyskum. Blaðið nevndist Oyggjarnar. Meðan hon búði í Keypmannahavn bar hon so í bandi, at føroyskar kvinnur eisini kundu gerast limir í Føroyingafelagnum í Keypmannahavn, hetta hendi í 1896. Hon var systir Jóannes Patursson og Sverra Patursson. Hon var ógift og átti ongi børn.
Innihaldsyvirlit
Helenu Patursson til minnis[rætta | rætta wikitekst]
HELENA PATURSSON
Hon ynskti sær sól og summar;
tó aldri ta eydnu fann.
Sóttin hom tærdi livsins rót,
og langliga stundin rann.
Hon vildi fegin hjálpa
og benda á beina leið -
men fólkið svav og tað svevur enn,
og verkið eydnaðist ei.
Nú ynskti hon bert at sova,
brotin á legu hon lá. -
Og deyðin, hann kom á vinarhátt,
streyk henni um eygnabrá. -
Og nú er tað hvíld friður. -
Vár móðir í mold teg fjól.
Gleði teg Harrin á evstu stund,
hann gevi summar og sól
Útgivið[rætta | rætta wikitekst]
Bókmentir[rætta | rætta wikitekst]
- Malan Simonsen: Bylgjurnar leika í trá : um skaldskap eftir konufólk 1889-1945. Tórshavn: Føroya skúlabókagrunnur, 1992. - 199 síður
- Malan Simonsen: Fyri fyrst : Yrkingar, søgur og leikir eftir konufólk 1896-1945. Tórshavn: Føroya Skúlabókagrunnur, 1992. - 175 síður.


text:
Shahname
Shahname (persiskt:شاهنامه, "Kongabókin") er eitt sera langt poetiskt epos, sum persiska skaldið Ferdowsi hevur skrivað um 1000-talið. Eposið er tjóðarkvæði hjá Iran og øllum tí persisktalandi heiminum. Ferdowsi skrivaði verkið í 40 ár síðst í 900-talinum og fyrst í 1000-talinum, og hevur tað umleið 60 000 vers.[1] Eposið er skrivað á persiskum uttan útlendsk lániorð og hevur spælt ein stóran leiklut í endurvækjanini av tí persiska málinum eftir islamsku erobringina av Persia, og seinni hevur tað havt ávirkan á tað arabiska málið.
Tað rúgvismikla verkið, sum av persiskt talandi fólkum verður mett at vera eitt meistaraverk, reflekterar yvir tað persisku søguna, mentanina og fornu trúgv, (zoroastrianism).[2] Tað zoroastrianistiska innihaldið ger verið týdningarmikið fyri tey umeið 200 000 zoroastrianistarnir, ið enn búgva í Iran, eftirsum verkið vísir søguna hjá trúgv teirra frá byrjan til enda.
Verkið byrjar í einari mytiskari frumtíð, og fortelur um skapanina av heiminum, um teir fyrstu fornu kongarnir, um tey akemenidisku, seleukidisku, parthisku og sassanidisku ríkini heilt fram til tíðina áðrenn tað arabisku innvasjónina (hojum-e tâziyân) í 600-talinum.
Høvuðshetjan í eposinum er Rustam, sonur Zal og Rudabeh. Shahname er ein kelda til iranskt tjóðskaparsinni.
Keldur[rætta | rætta wikitekst]
- ↑ http://www.theismaili.org/cms/998/A-thousand-years-of-Firdawsis-Shahnama-is-celebrated theismaili.org
- ↑ Ahmad Ashraf; "Iranian identity iii. medieval islamic period" Encyclopedia Iranica


text:
Strandfaraskip Landsins hava í støðulýsing hjá Knud E. Hansen, ráðgevingarfyritøku, fingið váttað tað, sum varhugin var av frammanundan. Fleiri skip hava tørv á at verða endurnýggjað, so tey kunnu nøkta ferðafólka og farmaflutningin, sum stovnurin sambært lóg hevur skyldu til at røkja.
Tað siga Strandfaraskip Landsins í nýggjastu útgávuni av blaðnum "Fólk á Ferð".
- Summi skip eru so gomul, at ábøtur eru neyðugar longu nú. Ein onnur avbjóðing er, at í háarstíð er kapasiteturin ov lítil. Um veturin eru ongir trupulleikar tí viðvíkjandi. Skal tørvurin verða nøktaður um summarið, krevjast eitt ella fleiri skip aftrat teimum, sum longu eru í flotanum. Skipini, sum verða umrødd í støðulýsingini hjá Knud. E. Hansen eru Smyril, Teistin, Ternan, Sam, Ritan og Sildberin, verður sagt.
Nýggjasta "Fólk á Ferð" kann lesast HER


text:
Okkara heimildari í dag, Gestur Hovgaard, hevur sent okkum eina góða og ítøkiliga frásøgn frá dagsins dysti í fyrsta umfari í Champions League.
"Okkara byrjaðu betri og stýrdi spælinum frá fyrsta bríksli, tað vardi nærum 10 minuttir áðrenn Teitur hevið bóltin, og tá kundu vit við eitt sindur av hepni longu havt skorað.
Tó stórt korter var leikt, fær Lincoln brotsspark. Dómarin metir at Kristin fer ov harðliga í ryggin á Lee Casciaro. Tað sama kundi hann havt gjørt eitt korter seinni tá Fróði var rendur sera harðliga í ryggininni í teirra brotsteigi, men tíverri fingu vit einki tað ferðina.
Í fyrra hálvleiki spældu vit okkum til fleiri góðar møguleikar, sum áttu at givið mál. Bæði Fróði, Levi og Jóan Símun komu í góðar støður, men hepnið var ikki við okkum. Ístaðin fær Lincoln ein risa møguleika tá Kyle Casciaro royndi seg við dundurskoti útifrá. Enn einaferð vísti Teitur super klassa og bjargaði væl.
Seinni hálvleikur byrjaði sum fyrri endaði, vit høvdu bóltin 70-80% av tíðini, men vóru ikki nóg neyvir. Serliga nakað eftir tímaslagið átti Jóan Símun at skorað, men hann var akkurát ov stuttur á innlegginum.Jordan Perez í Lincon málinum vísti eisini góð evni og bjargaði teimum væl nakrar ferðir.
Tá smáir tjúgu minuttir vóru eftir bragdaði. Jóan Símun og Levi kombineraðu seg ígjøgnum í vinstru og Levi sendi bóltin ískalt í málið.
Tað løgna var, at ongin jublaði, tí ongin sá hann bóltn málinum. Tó, tá dómarin bríkslaði og peikaði á miðjuna var rómurin, sum verða man, øgiligur á okkara fáu áskoðarum.
Beint eftir málið hjá okkum var einasta løtan har Lincoln royndi at leggja press á. Tað mundi givið úrslit eftir fríspark beint uttanfyri brotsteigin í 28. minutti, men tíbetur var Teitur aftur klárur og heilt undir yvirleggjaranum fekk hann hegnisliga jústað bóltin út.
Skjótt tóku vit yvir aftur, og kunnu iðra okkum um ikki at fáa næsta málið eisini. Men innsatsurin og viljin var góður, vit vóru væl betra liðið, so vit hava góðar vónir til returdystin.
Vertirnir spæla rættilga eingaldan "enskan" fótbólt við nógvum høgum bóltum og longum innkastum. Eisini lúra teir ofta eftir skjótum umstillingum og kontramøguleikum."
Venjararnir gjørdu bara tað eina skiftið tá Poul kom inn fyri Kristin. Helst tí teir kendu seg so tryggar við støðuna og fyri at spara eykaleikararnar til returdystin í komandi viku.
Eitt frálíkt stig í Champions League er komið í hús. Sum tað ljóðaði á Victoria leikvøllinum vóru heimaáskoðararnir sera væl nøgdir við sítt lið.
Tað eru vit eisini og gleða okkum nú til komandi týsdag tá vit hittast aftur á Tórsvølli. Flott avrik og hjartaliga til lukku við javnleikinum.
Koyr á, HB!
HAGTØLINI
Champions League, 1. undanumfar mikudagin 2. juli 2014 kl. 19:00 Victoria Stadion, Gibraltar
Lincoln Red –HB 1-1 (1-0)
1-0 Joseph Chipolina 18’ (br.)
1-1 Levi Hanssen 71’
Gult kort: Alex José dos Santos
Liðið:Teitur M. Gestsson – Alex José dos Santos, Jóhan T. Davidsen, Rógvi S. Holm, René Shaki Joensen, Heini Vatnsdal, Fróði Benjaminsen (liðsk.), Levi Hanssen, Kristin R. Mourtisen (Poul Ingasson 84), Tróndur Jensen og Jóan Símun Edmundsson
Óbrúktir eykaleikarar: Thomas Knudsen, Bartal Wardum, Pál Mohr Joensen, Jógvan Rói Davidsen, Andrew av Fløtum og Teit Jacobsen
Á beinkinum:Heðin Askham, Jón Simonsen, Kaj Niclasen, Jan F. Jensen og Heðin Weihe
Dómari: Alexander Boucaut (BEL)
Hjálpardómarar: Danny Huens OG Cédric Warnox (BEL)
4. dómari: Christof Virant (BEL)
Myndir: Turið Láadal Sejersdóttir


text:
Tóndur í Gøtu er júst liðugur við kanningar av uppsjóvarfiski í føroyskum øki. Fyribilsúrslitini vísa, at nøgdin av makreli er størri í ár enn í fjør. Eisini meira sild varð fingin í føroyskum øki í ár. Veiðan av makreli og sild pr. ½ tíma vísti, at mesti makrelurin stóð norðanfyri og í ein landnyrðing úr Føroyum, og á Íslandsrygginum, meðan sildin var eystan fyri oyggjarnar og í ein útnyrðing móti Íslandi. Fyrivarni skal tó takast fyri, at kanningarøkið ikki er tað sama sum í fjør. Endaligu úrslitini verða tøk, eftir at øll skipini eru liðug við kanningarnar um hálvan august.
Nógvur smáur svartkjaftur stóð spjaddur um alt kanningarøkið. Hetta er fyri tað mesta tvey og trý ára gamal óbúgvin svartkjaftur, umleið 22-24 cm til longdar og vigar knapt 85 g í miðal.
Kanningin er skipað sum altjóða felagskanning undir ICES, har Føroyar luttaka saman við Noregi, Íslandi og Grønlandi. Samlaða nøgdin av makreli, sild og svartkjafti, har tølini frá øllum rannsóknarskipunum verða við, verður roknað á fundi í Bergen um miðjan august.
Les alla frágreiðingina her.
Jan Arge Jacobsen
26. juli 2016


text:
Virgar Hvidbro, aðalskrivari í Fótbóltssambandinum, sigur við Dimma.fo, at áhugin fyri útselda dystinum ímóti Portugal í heyst, er somikið stórur, at tað neyvan verður eitt einasta tómt setur, tá dysturin byrjar. Eisini eru tiltøk nú sett íverk, soleiðis at fólk kanska virða bilettir sínar eitt sindur meira, enn tað hevur verið gjørt.
Bilettir til fótbóltslandsdystir hjá A-landsliðnum fara í framtíðini ikki altíð at kosta 100 krónur, so sum tað hevur verið galdandi. Nú verður støða tikin til hvønn landsdyst sær, og so verður prísur settur á. Til Portugal-dystin metti Fótbóltssambandið, at bilettirnar skuldu kosta millum 150 og 300 krónur. Trý kostnaðarstig vórðu brúkt – 150, 225 og 300 krónur.
- Dysturin ímóti Rumenia var serstakur. Millum annað var veðrið ikki so gott, tað var fermingarsunnudagur og so kostaðu allar bilettirnar altso 100 krónur, líka mikið hvar tú sat. Hetta hevði við sær, at nógv fólk ikki møttu, tó at tey høvdu keypt bilett, sigur aðarskrivarin.
Tær fyritøkur, sum stuðla landsliðnum, hava atgongd til sponsorbilettir í sambandi við dystir. Tað ber ikki til hjá Fótbóltssambandinum at krevja, at fyritøkurnar brúka hesar bilettir, men tá talan er um stórar dystir, plagar hetta ikki at vera nakar trupulleiki, verður sagt.
Tað kann leggjast afturat, at tær síðstu 1000 bilettirnar til Portugaldystin blivu seldar upp á bert tríggjar minuttir.
- Bilettirnar vóru tøkar klokkan 10 fyrrapart, og vit sóu, at tá klokkan var 10.03 vóru øll setur bíløgd. Tá klokkan var 10.07 vóru tey goldin og avgreidd, fortelur Virgar Hvidbro.


text:
SEV byggir tangagarð og nýtt tangahús á Sundi. Við tí endamálið, at tryggja umhvørvið ímóti oljulekum. Byggiharri: SEV Ráðgevarar: LBF Ráðgevandi verkfrøðingar, Árni Winther Arkitektar og SMJ Ráðgevandi verkfrøðingarLes meira
Fjarhitafelagið leggur fjarhita um Sandá, til býlingarnar undir Kongavarða. Byggiharri: Fjarhitafelagið Ráðgevarar: SMJ Ráðgevandi verkfrøðingarLes meira
Bakkafrost byggir nýggja smoltstøðina á Strond. Hendan smolstøðin er ein liður í at økja støddina á smolti, áðrenn tað verður sett á sjógv. Nýggja smolstøðin hevur knapt 60 kør...Les meira
SMJ ráðgevandi verkfrøðingar varð stovnað í august 1969 av Sofus M. Jakobsen, sum virkið eitur eftir. Í 2013 eru broytingar farnar fram í bygnaðinum av felagnum. Upp í SMJ er komið felagið RM bólkurin, sum hevur tikist við ráðgeving innan trygdarøkið, og KJ Elráð, sum er ráðgevandi verkfrøðingar í el. Felagið hevur skipað seg viðLes meira


text:
føringur segði :Annars skilji eg ikki, at ein DIS-ari, ið rindar NULL til samfelagið Føroyar, skal koma sær at kalla t.d. meg, ið rindi fullan skatt, pluss 25% kommunuskatt fyri "Neyðhjálp", fyri tað um tos hevur verið um at Sandoyggin skal fáa fígging fyri eina neyðars ítróttarhøll. Oyggin hevur onga, sum er. Ein Dis-ari er í mínari verð ein, ið leggur NULL eftir seg til samfelagið, hann býr í.
Ein Dissari, skal slett ikki blanda seg uppí, hvat samfelagið Føroyar, hvar eg hvønn mðr. rindi 15 túsund í skatti til, skal brúka og ikki brúka til mítt lokal-samfelag...
Tað er mín meining.
føringur segði :Tíni skattaviðurskifti eru ikki mær óviðkomandi.
Annars kanst tú sjálvandi hava tína meining, og skriva júst hvat tú vilt.. Og somuleiðis eg... Tað er tað einasta positiva, í hesum kjaki.
Vit elska demokratiið..
Men tá tað er sagt, haldi eg, at ein ið rindar 50-60% av síni arbeiðs-innsatsi hvønn mðr. eigur at hava tað seinasta orðið.
Jónheðin segði :Annars eru skattaviðurskiftir almenn. So jú, tey eru viðkomandi. Í Norra liggja tey úti alment so tað ber til at leita eftir skattaviðurskiftum hjá borgarunum.
Kjakarar til staðar her: No registered users


text:
Tórshavnar kommuna sóknast eftir avloysarum at arbeiða í Heilsu- og umsorganartænastuni í summarfrítíðini 2018.
Tú ert lesandi. Vit stuðla miðvísari umsorgan, tænastu, heimatænastu, heilsu- og sjúkrarøkt soleiðis, at borgarin kann vera virkin og vakin alt lívið. Og hesum fert tú at taka lut í.
Í samlaðu Heilsu- og umsorganartænastuni eru 375 ársverk. Tilsamans starvast umleið 550 fólk í Heilsu- og umsorganartænastuni.
HVAT ER AT VELJA ÍMILLUM?
Tú kanst velja ímillum at arbeiða hesi støð: í Heimatænastuni, á Boðanesheiminum, á Lágargarði, á Ellisheiminum, á Sambýlunum í Kollafirði og í Havn, á Vallalíð, á Tjarnargarði, á Umlættingarheiminum.
ÚTBÚGVING OG FØRLEIKAR
Vit ímynda okkum, at tú lesur eitthvørt heilsufak, men tað er ikki ein treyt. Fólk við øðrum útbúgvingum eru eisini vælkomin at søkja. Tú skalt duga væl við fólki, vera fyrikomandi og arbeiða sjálvstøðugt.
Tú kanst eitt nú vera læknalesandi, lesa sjúkrarøktarfrøði, fysioterapi ella ergoterapi, fólkaheilsuvísindi, kost- og føðslu, sálarfrøði, heilsurøkt ella heilsuhjálp.
UPPGÁVUR
Sum avloysari skalt tú veita røktartænastur til heimabúgvandi og búfólk. Hetta fatar um at hjálpa fólki við persónligum reinføri og við máltíðum. Tú fært eina innleiðslu í arbeiðið fyri at kunna loysa uppgávurnar í starvinum. Arbeitt verður í øllum vaktum, tó mest um dagin.
Tú kanst arbeiða fulla tíð ella seta teg til eitt ávíst tímatal, so tú til dømis arbeiðir fýra dagar um vikuna.
SETANARVIÐURSKIFTI
Løn sambært sáttmála millum Kommunala Arbeiðsgevarafelagið og Heilsuhjálparafelag Føroya.
Meira fæst at vita um starvið sum avloysari við at ringja til Mai Dahl (Bústovnar), á telefon 226790 ella Jóngerð Nielsen (Heimatænastan), á telefon 793110. Eisini ber til at skriva til heilsuhusid@torshavn.fo.
UMSÓKN
Umsókn verður at senda Tórshavnar kommunu, torshavn@torshavn.fo. Merk umsóknina „Summaravloysari til Heilsu- og umsorganartænastuna“.
Umsóknarfreistin er 1. februar 2018.


text:
Eg havi greitt barna, ungdóms, mandóms- og ellisár
Dan Klein --- 21.04.2017 - 08:55
Eg havi greit barna ungdóms mandóms ellisár og hvat hevur merkt lívið undir skiftandi lívsviðurskiftir og umstøður tá ein kennir seg settan uttanfyri felagskapir.
Eg havi mist árs inntøku ígjøgnum øll seksti sjeyti áttati nýtti 2. 000 ár og havið verði snýttur av danir við atlitið til amerikanskar enskar týskar fleirtjóða fyritøku.
Eg havi stríðst við almenna privata land ríki kommunu og havi fingi set fingramerki við at leggja trýst á áður nevndu umvegis tlf og teldupost eg fái ikki aftursvar.
Eg havi trupulleikar við skeivum atburði hugburði hugsjón fatan meining teim aftan fyri alt telefon og teldusamskifti almenna privata landi ríki kommuna í Havn.
Eg havi atfinningarsemi at alt og øll samanhangandi í lesarabrøv fríggjamorgun oyggjatíðindi greiði baksíðu og uppruna hvussi grundleggjandi skeivt alt er skipa.
Eg havi fleiri lívsavbjóðingar ein fylgir upp nógv er tikið uppeftir mær politiskt og fakliga og ítróttar og mentunarliga í gagnar Palliba & Marsanna um alt landið.
Eg havi sæð og uppliva hvussi politikarar og fakfelagsleiðarar og innan ítrótarfeløg og mentunarfeløg taka í Tórshavn sær heiður og æðru øll hava tikið frá mær.
Eg havi sæð og uppliva hvussi hjúkla verður um samfelagssnúltarar innan fólka miðnáms handils teknisk læraraskúla og fróðskaparsetur liva av lønartrælir í fo.
Eg havi nógv draga fram fylgja upp avdúka allan samfelags órætt øll minni mentaðu dagliga eru fyri av teim í eru ráðarík í fremja dagliga sjálvtøku øll áðurnevndu.
Eg havi uppliva fá øll avdúku muru í sær almenna privata land ríki kommuna hvørs øll ikki eru fólkaliga skikka í ikki kenna sær fyrilit hógv móti borgarar í samskiftið.
v.h.
Hans Birgir Hansen
Ps. Biggi eygleiðari granskari samfelagskjakari samfelagsrevsari meiningskapari privatur ákæri og íverksetari í Oyggjatíðindi alternativ tilallar føroyskar miðlar.


text:
Viðmerkingarnar hjá rektaranum á Fróðskaparsetri Føroya í miðlunum herfyri, kunnu ikki lesast øðrvísi, enn at tað er politiska skipanin, sum við sínum vantandi áhuga, darvar menningini av Fróðskaparsetrinum, nú áhugin annars millum tey ungu tykist at vera vaksandi.
Sigurð í Jákupsstovu rektari á Setrinum vísir í síni viðmerking á Vágaportalinum á, at tað er ikki samsvar ímillum tann vaksandi áhugan fyri Setrinum millum útbúgvandi ættarliðið og so tað, sum politiska skipanin er før fyri at stuðla við.
Sigurð vísir á tilmæli um átøk í álitinum um fólkavøkstur frá 2013 um at styrkja umstøðurnar fyri hægri lestri fyri at fáa tey ungu at velja Føroyar.
Tey, sum hugagóð hava arbeitt og lagt nógva orku í at menna Setrið við betri umstøðum og fleiri tilboðum, standa alsamt meira spyrjandi, nú tíðin gongur og eingi útlit eru fyri at politiska skipanin vil hjálpa til í menningini av okkara einasta hægri lærdómsstovni.
Lovorðini tykjast ikki at skorta frá politisku skipanini. Sigurð í Jákupsstovu heldur, at tað kann vera freistandi at seta sær spurningin, um føroyskir politikarar eru góðir við Fróðskaparsetrið, ella um politiska skipanin tekur undir við, at vit hava eitt universitet í Føroyum.
Tað hevur verið ein ávísur áhugi fyri Setrinum frá politiskari síðu í eina tíð, men í 2017 tykist alt at ganga meira striltið. Politiska skipanin fegnast um, at Fróðskaparsetrið er ment, og at fleiri ung velja Setrið, vísir rektarin á. Men saman politiska skipan aftrar seg við at játta meira pening til universitetslestur.
Sigurð í Jákupsstovu undrast á hetta og spyr, hvussu hetta man bera til. Er tað tí man ynskir at bremsa gongdini, ella er tað tí tað er ikki greitt fyri játtandi myndugleikanum, at tá vit seta nýggjar útbúgvingar á stovn og taka fleiri lesandi inn, so krevst eisini økt játtan.
Tá játtan ikki fylgir við tørvinum og eftirspurninginum, kemur stovnurin í eina áhaldandi fíggjarliga trongstøðu, og sum frálíður verður hetta ein stórur trupulleiki, sigur rektarin í síni viðmerking.
Úrslitið er eftir øllum at døma, at starvsfólkini troyttast, grundarlagið undir stovninum viknar, og virksemi má leggjast niður. Og tað ynskja vit ikki.
Rektarin heitir á Løgting og Landsstýri um at taka fíggjarstøðuna á Fróðskaparsetrinum til viðgerðar og bera so í bandi, at ein langtíðar fíggjarkarmur verður lagdur, sum tekur hædd fyri øktum virksemi og vaksandi áhuga fyri hægri lestri í Føroyum.


text:
LOYSN 15: Smørbukk (ævintýr)
Endiliga, endiliga sá Niko húsini í Havn. Hon stóð á Húsareyni og skoðaði landsins høvuðstað, og hesaferð mundi tað vera rætt: ræðuliga nógv hús og ljós og ein ovurstór kei. Nú skuldi hon bara fyrst fara til ommu hasa gentuna við heilsanini, og so heim til sína egnu ommu.
Har var skurslut at ganga, nógv grót og lítið av grasi. Hon spældi sær við at spæla “jørðin er eitrað”, tað bar væl til, tí har var so stutt ímillum steinarnar, at hon fekk væl hoppað stein av steini. Summir steinar vóru óslættir og aðrir vóru rundir og slættir, summir vóru bara gráir, aðrir vóru mosavaksnir – hvítir og grønir. Í lummanum lá urið, men Niko helt ikki urið var so spennandi, tí hon visti ikki, hvat mann skuldi brúka tað til. Men meðan hon hoppaði, hevði hon hondina í lummanum og pussaði bara spakuliga, tá ið hon hugdi at urinum einaferð, stóð urið á 2008. Tætt við vóru stórir klettar við gloprum og holum inn ímillum. Knappliga sá hon tveir steinar við einum blóðreyðum bletti á, hon stúrsaði við, var hatta blóð, var kanska onkur dripin her? So kundi hon kanska hjálpa løgregluni at loysa morðgátuna. Hon fór nærri, men nú sá hon, at hon hevði sæð yvir seg, har var einki reytt og einki blóð, bara tveir steinar, sum lógu har beint við inngongdina til eina holu millum tveir klettar, holan sá spennandi út, og Niko kreyp á øllum fýra inn ímillum klettarnar. Har var skýmligt inni, men tað var merkiligt, nú sá hon aftur steinar við einum reyðum bletti, teir lógu í runding, og mitt í rundingum var ein eitt sindur størri steinur eisini við einum reyðum – á nú sá hon, eini reyðari tungu! Á píkafaka hatta vóru dýr! tey vóru livandi! Niko skuldi venda sær og skunda sær út aftur, men hvat galt? Teir báðir steinarnir, sum høvdu ligið uttanfyri í áðni, vóru nú á veg inn, og Niko slapp ikki út aftur, tí inngongdin var ræðuliga trong. Niko visti ikki síni livandi ráð, kanska vóru dýrini vandamikil? Niko royndi at gera seg so lítla sum møguligt og kroysti seg upp ímóti vegginum. Teir báðir, sum komu inn, fóru upp í rundingin til hinar. Og hevði Niko skilt teirra mál, so hevði hon hoyrt eina søgu um, hvussu vandamikið tað er at fara út millum menniskju. Niko bakkaði á øllum fýra útaftur.


text:
Mentanarkafé í útvarpinum í dag/
Hósdagin 9. oktober kl. 17.00-18.00
Mentanarkafé úr Norðurlandahúsinum, har Kringvarpið sendir beinleiðis útvarp. Lagt verður upp til eina tíma við aktuellum og hugvekjandi tosi, tónum og tonkum. Gestir eru Margretha Næs, sum júst hevur fingið M.A. Jacobsen virðisløn og Christina Elisabeth Mørkøre, sum hevur sungið í nógvum sangleikum uttanlands, og hon fer at framføra ein sang eisini. Grønlendski bólkurin Small Time Giants framførir og kjakast verður um mentanarmiðling


text:
Ferðalag okkara hevur hesar báðar dagarnar hildið til í høvðusstaðarøkinum. Okkara menn hava vant og fyrireika seg seg á Hafnafirði og skulu vit her heilsa FH og takka fyri fyrimyndaliga góða vælvild og hjálpsemi.
Í dag verður so fari út á oyggjarnar har seinastu fyrireikingarnar áðrenn dystin skulu fáast uppá pláss. Veðrið er gott og í løtuni skínur sólin úr bláum himli. Júst sum her heima.
Allir eru sum so væl fyri, hóast onkur kanska er eitt sindur moyrur eftir dystin í Gøtu, men við góðari hjálp frá okkara hjálparfólkum skulu helst allir fáast uppá beini til avgerandi løtuna.
Dysturin verður leiktur á Hásteinsvøllinum í Vestmannaeygarbæ hósdagin 4. juli kl. 19.30 íslendska tíð, ið er kl. 20.30 okkara tíð.
Vit skulu heilsa frá ferðaliðnum, at teir hava tað gott og at hýrurin er góður. Vit gleða okkum til dystin og vóna at okkara menn koma aftur við einum góðum úrsliti.
Myndir: Heðin Weihe


text:
Jóna Mariusardóttir Mortensen hevur svarað!
Her upp undir løgtingsvalið 2015 hevur Gudloysi sent spurningar út til øll okkara valevni, fyri at finna útav hvønn hugburð tey hava til mál, ið hava við trúarfrælsi og sekularisering at gera. Soleiðis hevur Jóna Mariusardóttir Mortensen (Sambandsflokkurin) svarað.
(Um hjúnarbandslógina) Havi fulla respekt fyri øllum fólki, óansæð hvat tey eru ella hvat tey trúgva. Tað er ikki mín uppgáva at døma nakran. Men tað vildi verið skeivt av mær at stemma fyri at tvey av sama kyni skulu kunna giftast. Tí tað hevði verið fyri at “behaga” so eg má verða trúgv ímóti mær sjálvari.
(Um fosturtøkulógina) Haldi um tað er talan um neyðtøku, so kann mann ikki tvinga eina gentu at ganga við einum barni. Men eg eri ikki fyri fríðari fosturtøku.
(Um samgongu við Miðflokkin) Ja.
Trúðarfrælsi má absalut verða tað sum er og verður galdandi. Men tá vit tosa um religión og politik, er ringt at gera við, haldi eg, tí man tekur avgerðir her í lívinum eftirsum man er og út frá tí “fundamenti” man hevur bygt sítt lív á. Tankar, meiningar gerðir alt er jú inngrógvið út frá hvat tú stendur á, also tín plattform. Tí er ringt at halda politikk og trúgv frá hvørjum øðrum, tí tað vil so ella so “lita” teg óansæð um tú ert frítonkjari, muslim, hindu kristin o.s.fr.
Merki: løgtingsvalið 2015


text:
25. apríl komandi ár skulu vit á fólkaatkvøðu um eina nýggja stjórnarskipan fyri Føroyar. Tað hevur samgongan í hvussu er lovað, um hon heldur so leingi.
Hetta er eitt mál, sum hevur sín uppruna í fullveldissamgonguni um aldarskiftið, tá arbeiðið byrjaði við eini grundlógarnevnd, men sum ongantíð rakk á mál. Fyri at gera arbeiðið meira fevnandi politiskt, so varð navnið grundlóg býtt um við stjórnarskipan, men hvørja ferð tað hevur verið um at komið á mál við arbeiðnum, hava politiskir snávingarsteinar forðað fyri, at komið er um málstrikuna. Seinast hevði tað við sær, at Sjúrður Skaale fór úr Tjóðveldi yvir í Javnaðarflokkin. Snávingarsteinurin var, hvørt stjórnarskipanin skuldi virka innanfyri ella uttanfyri donsku grundlógina, sum eisini er okkara.
Nú sita ein samríkisflokkur og tveir loysingarflokkar í samgonguni, og teir skulu loysa gordiska knútin og royna at fáa stóra fjøld av fólki at savnast um hesa skipan, tí uttan breiða undirtøku er ein tílík lóg ikki nógv verd og kemur meira at spjaða heldur enn at savna fólkið.
Lítið hevur verið kunnað um hesa skipan, helst tí alt politiskt kjak er druknað í stórum málum, sum millum annað fiskivinnunýskipan. Ein upplýsingarherferð um eina stjórnarskipan hevði verið køvd beinanvegin.
Men nú er Tjóðveldi farið at brynja seg til fólkaatkvøðuna, sum var tað ein spurningur um loysing ella samband. Tvær Gallup-kanningar eru gjørdar, sum skulu vísa, hvussu nógv fólk fara á val við tí endamáli at fáa loysing.
Tílík argument eru í hvussu er ikki við til at savna fólkið, men heldur at spjaða – og spurningurin er eisini, hvussu klókt tað er av Tjóðveldi at koma við loysingarretorikki, heldur enn bara at leggja fyri við eini sakligari kunning um, hvat tað er vit skulu atkvøða um. Hetta styggir fyri tað fyrsta allar sambandsveljarar og uttan iva eisini nógv javnaðarfólk. Ein kanning frá desember í fjør vísti eisini, at nógv í Fólkaflokkinum eru ímóti.
Tað má vera av týdningi at siga fólki frá, hvat tað er man vil – er talan um eitt loysingarskjal, ella er tað eitt skjal, sum skal staðfesta nøkur serlig rættindi fyri okkum sum fólk? Og hví skulu vit hava nakað sum líkist eini grundlóg, tá vit longu hava eina, sum millum annað verjir okkara mannarættindi?
Tað tykist sum at uppskotið longu er farið at nærkast eggini – enn einaferð.


text:
- Tað gongur væl í Føroyum.
Hesin setningurin hoyrdist aftur og aftur í løgtinginum, tá ið politisku flokkarnir fóru undir at viðgera ólavsøkurøðu løgmans.
Bjartskygni og framburður var tann reyði tráðurin, sum gekk tvørtur um flokspolitisku mørkini. Semja var um góðu búskaparligu støðuna, sum landið er í. Arbeiðsloysi er metlágt. Vinnan tjenar pengar. Vøksturin er góður, og fólkatalið setir met. Vit útflyta sum ongantíð áður. Avlop og so framvegis.
Men so rakk semjan millum samgongu og andstøðu heldur ikki nógv longur. Tí tá tosast skuldi um, hvør átti heiðurin fyri vælferðina, og hvussu vøksturin skal brúkast fólki og landa at frama, funnu flokkarnir aftur í gomlu skotgravirnar.
Jónleif Johannesen úr Javnaðarflokkinum legði fyri. Hann fegnaðist um, at nýggja samgongan millum Javnaðarflokkin, Tjóðveldi og Framsókn, sum tók við 15. september 2015, er farin at raðfesta øðrvísi enn undanfarna samgongan millum Sambandsflokkin, Fólkaflokkin og Miðflokkin. Javnaðartingmaðurin vísti á, at samhaldsfesti er vorðið størri við nýggju samgonguni, millum annað verða goldnar 39 milliónir krónur meira til pensjónskipanina, og at 150 milliónir krónur eru veittar í skattalætta til lág- og miðalinntøkur. Samstundis vísti hann á stóru nýskipanirnar, sum samgongan er farin undir, serliga viðvíkjandi fiskivinnuni, pensjónsøkinum og heilsuverkinum.
Annita á Fríðriksmørk úr Tjóðevldistaðfesti somuleiðis, at tað gongur væl sum øll hagtøl benda á. Men hon ávaraði um, at søgan hevur tað við at endurtaka seg, og tað fer aftur at venda. Tí fegnaðist hon um, at Búskapargrunnurin og Landsbanki Føroya aftur skulu fáast at virka, so setast kann til síðis í góðum tíðum. Tjóðveldistingkvinnan gleddist um, at fólkið í Føroyum fær høvið at samtykkja stjórnarskipan Føroya, sum skal staðfesta, at avgerðarrættur liggur í Føroyum. Vit mugu krevja okkara, tí annars taka onnur tann rættin, segði hon.
Jørgen Niclasen úr Fólkaflokkinum helt ólavsøkurøðuna vera væl skrivaða. Hon lýsir væl tann vøksturin, sum politikkurin seinnu árini hevur skapt, men hann harmaðist stórliga um, at undanfarna samgongan ikki fekk tær rósurnar, sum hon hevur uppiborið. Tað er tungt at byggja upp, men lætt at bróta niður, helt hann fyri, og segði seg vera stórliga bangnan fyri, hvussu brotið verður niður. Hann vísti serliga á, at umskipanin í fiskivinnuni, har lagt verður um til eina marknaðargrundaðaskipan við uppboðssølu, tekur pening frá einari svingandi fiskvinnivinnu. Hetta drenar vinnuna og forðar fyri endurnýggjan, helt hann, og tann rokningin verður einaferð send til familjuna Føroyar.
Bárður á Steig úr Sambandsflokkinum staðfesti somuleiðis fyrrapartin, at tað gongur væl í Føroyum. Og tað er undanfarnu samgongu fyri at takka, tí hon vendi afturgongd til framburð. Hendan nýggja samgongan er komin til búgvið borð, helt hann fyri og legði afturat: Vælgagnist! Tað krevjast sterkar hendur til at halda um stýrisvølin í góðum tíðum, og tíverri helt hann ikki samgonguna hava tað, sum skal til. Pengarnir fossa úr landskassanum, og Føroyar fara at merkja avleiðingarnar av skeivari stýring áðrenn langt um líður, helt Bárður á Steig Nielsen.
Og soleiðis koyrir kjakið aftur og fram í løgtinginum, meðan løgmansrøðan er til viðgerðar. Semja er um, at tað gongur væl, men longur enn tað røkkur semjan ikki. Skotið verður, har skjótast kann.
“Saman at standa var ei okkum givið”, segði Suni Merkisstein, tá ið hann setti ólavsøkuna, og út frá orðaskiftinum higartil í morgun er tíverri líkt til, at hann kann fáa rætt. Fyri framman eru stórmál sum nýskipan av fiskvinnuni, pensjónum, stjórnarskipan og heilsuverki, og lítið sást til semjusøkjandi orðaljóð á teimum økjunum í viðgerðini á ólavsøkurøðuni í dag. Vit kunnu so bara vóna, at tað batnar.


text:
Alt er ruðuleiki í Houston. Regnið steðgar ikki at oysa yvir milliónabýin, gøtur eru yvirfloymdar, og vatnbrunnar flóta yvir. Ódnin Harvey hevur ikki slept tøkunum enn.
Tað sá eina løtu út til at ódnin Harvey slepti takinum á Texas, men so var ikki. Eitt ovurstórt arbeiði er í gongd, við at royna at flyta fólk burturúr býnum. Hundraðtals bátar og tyrlur gera sítt til at koma framat fólk og fáa tey burturúr vandanum, men veðurumstøðurnar gera tað sera torført. Fólk standa á tekjunum á húsum teirra og vinka eftir hjálp.
Ein av meginvatnbrunnunum í Houston er nú eisini um at flóta yvir. Hetta fer at renna beint útí stóru ánna, Buffalo Bayou, ið rennur mitt ígjøgnum Houston, og floyma býin enn meira.
Íbúgvarnir í Texas, sum eru staðsettir í øllum ruðuleikanum hava ilt við at varðveita trúnna á, at myndugleikarnir klára at basa støðuni.
Amerikanski forsetin, Donald Trump, ferðast tí í dag til Texas fyri at vísa andlit og stuðul í hesari kreppuløtu.
Karl Birgir: Konan hevði nokk ynskt at eg lá eitt sindur meira í sofuni
Tó, at Karl Birgir Isaksen úr Klaksvík hevur eitt sera lætt sinni og eisini kann finna upp á at arga eitt sindur, so hava...


text:
Av tí at tunlarnir eru lívsæðrin hjá okkum, sum búgva her norðuri, kann tað als ikki góðtakast, at tunlarnir verða stongdir hvørja nátt í eitt hálvt ár, og íbúgvararnir bert sleppa at koyra ígjøgnum ávís tíðarskeið á náttini.
Vit, sum búgva her norðuri, brúka tunlarnar hvønn dag og brúka teir alt døgnið. At tit biðja borgarstjórarnar í Viðareiðis og Hvannasunds kommunu um at finna eina tíð at hava tunlarnar opnar, sum passar teimum flestu best, vísir, hvussu illa tit skilja, hvørja støðu tit seta okkum í. Arbeiðsfólk, ið arbeiða hinumegin tunlarnar, arbeiða sera ymiskar vaktir, summi eru liðug kl 23, onnur á middnátt, onnur klokkan 01, aftur onnur kl. 02; og so eru tað onnur, sum eru bundin at sleppa ígjøgnum tunlarnar alt døgnið.
Afturat tí er tað ungdómurin, ið brúkar tunlarnar nógv til tað sosiala lívið, eisini seint um kvøldið og náttina. At tey brádliga missa hetta sosiala sambandið kemur at hava ein sera neiligan hugburð hjá teimum til at búgva norðanfyri.
Vit, sum búgva her norðuri, eru nóg nógv pressað av, at nýggju tunlarnir Norður um Fjall av politiskum ávum eru útsettir fleiri ferðir. At Landsverk saman við SEV nú leggur stein oman á byrðu, kann eg als ikki góðtaka.
Tí vil eg sum borgari í økinum inniliga heita á teg saman við SEV at finna eina aðra loysn. Vinarlig
Rói Matras Absalonsen
Viðareiði


text:
uppá at festa spor av ymsum djórum á myndir. Meira nágreiniliga er tað ein grindahvalur, sum tey hava knossast við til tess at fáa far av honum á nakrar stórar viðgjørdar koparplátur. Samstundis var eisini Toni Larsen og arbeiddi og eru hesar báðar verkætlanirnar ikki lidnar enn. Seinast nevnda verkætlan snýr seg um samstarv millum Knud Odde og Toni Larsen, ið er fyriskipað av Statens Kunstfond. Eg skrivaði eina grein, tá Knud Odde var á verkstaðnum í síðsta mánaða:
Hetta er fyrstu ferð Knud Odde vitjar Steinprent, men eftir úrslitunum at døma verður hetta neyvan seinasta ferðin higar. Í løtuni hanga seks myndir uppi og listamaðurin og Jan Andersson eru í skrivandi stund í gongd við at viðgera ein stein, so arbeiðið er ikki at enda komið enn. Knud Odde spældi bass í progressiva tónleikabólkinum Sort Sol og kom í áttatiárunum í samband við tey sonevndu ungu villu, sum myndlistafólkini, ið komu fram tá, vórðu nevnd, og hetta er greidliga listarliga støðið hjá Knud Odde, sum tó hevur sín heilt egna, sermerkta stíl, ið gevur hugasamband við djørvu strikuna hjá Toulouse Lautrec og við popplistina.
Myndirnar eru figurativar og myndevnið er í flestum førum fólk. Við síni eyðkendu dekorativt bylgjandi striku lýsir listamaðurin eitt nú onnur listafólk sum t.d. Steffan Danielsen og eisini kinverska miðaldaryrkjaran Su Tung-Po, ið m.a. skrivaði einfaldar yrkingar við støði í buddistiskari filosofi. Við tóma gráa vegginum á vøkru myndini, rakar Knud Odde á hugtakandi hátt sjálvt einfeldið og dýpdina í orðunum hjá yrkjaranum. Myndin hongur við síðuna av portrettmynd av Steffani Danielsen, sum danski listamaðurin er veruliga hugtikin av. Umframt at taka støði í tekstum hjá Toni Larsen hevur Knud Odde eisini leitað sær lokalan íblástur, m.a. frá Jóanesi Nielsen, sum hann hitti av tilvild, tá yrkjarin var inni á gólvinum í Steinprenti ein dagin. Knud Odde hevur síðani lisið nakrar yrkingar hjá Jóanesi Nielsen og hevur m.a. fingið mynd burturúr har hann hugleiðir um hvussu Jóanes Nielsenstrætið kundi sæð út. Toni Larsen kemur aftur at gera sín part lidnan og tá verða myndirnar helst framsýndar í Steinprenti og vit á listablogginum fylgja sjálvandi við.


text:
Náttkjóli úr bummull frá Joha, std. 90-150 (2-12 ár)
Útsøla! Prísur áðrenn 250 kr.
Náttkjólin er frá Joha og er hann úr 96 % bummull og 4 % lycra.
Góðskan er av tí allar besta. Hon er merkt við "ecolabel", sum merkir, at hon ikki inniheldur evni, sum eru skaðilig fyri børnini ella umhvørvið annars.
Joha er eitt danskt virki, sum er millum teir førandi framleiðararnar av barnaklæðum. Øll klæðini hjá Joha verða framleidd á egnum virkjum frá byrjan til enda, tvs. tey verða ikki framleidd eystanfyri, sum annars flestu barnaklæðir verða í dag.
Vørunummar: 57972 joha nightdress farva 6606 marinwhit


text:
Hetta árið hevur borið dám av, at eg havi skrivað serritgerð. Tí eru einans 11 bøkur at finna á myndini omanfyri; juli mátti bøta fyri summarfrí, plátuútgávu, keldum og yrkisbókmentum. Kanska fái eg kroyst eina bók aftrat uppí desembur, tí eg havi næstan ikki lagt krimi-skaldsøguna Brot frá mær! Ein spennandi og væl skrivað krimi.
5.12.13
Minst eina bók um mánaðin
Hetta árið hevur borið dám av, at eg havi skrivað serritgerð. Tí eru einans 11 bøkur at finna á myndini omanfyri; juli mátti bøta fyri summarfrí, plátuútgávu, keldum og yrkisbókmentum. Kanska fái eg kroyst eina bók aftrat uppí desembur, tí eg havi næstan ikki lagt krimi-skaldsøguna Brot frá mær! Ein spennandi og væl skrivað krimi.
Januar: Tann fimti maðurin, Jógvan Isaksen
Februar: Just Kids, Patti Smith
Marts: Great House, Nicole Krauss
Apríl: Kristin Lavransdóttir, Húsfrúgv, Sigrid Undset
Maj: The Death of Bunny Munro, Nick Cave
Juni: Laterna Magica 1, Ingmar Bergman
August: Morgun og kvøld, Jon Fosse
September: Klodernes kamp, H.G. Wells
Oktober: Barbara, Jørgen Frantz Jacobsen
November: Love all the People, Bill Hicks
Desember: Brot, Páll Nolsøe
Labels: Solveig
Subscribe to: Post Comments (Atom)


text:
Ein norðurlendsk fíggjað verkætlan við navninum NovasArc snýr seg um at kortleggja útbreiðslu av viðbreknum vistskipanum í Norðuratlantshavi. Viðbreknar vistskipanir eru til dømis økir við korallum og osti. Ein fundur í hesi verkætlan varð hildin í Føroyum í november, har luttakaralondini, Noreg, Ísland og Føroyar, løgdu ætlanir um, hvussu verkætlanin kundi samskipast.
Endamálið við verkætlanini er at samanbera útbreiðslu av viðbreknum vistskipanum við útbreiðslu av fiskiskapi í Norðuratlantshavi. Sum kunnugt hevur fiskiskapur neiliga ávirkan á t.d. korallir, og ein høvuðstáttur í verkætlanini er at finna økir, har tað er fiskiskapur í viðbreknum økjum. Tað er týdningarmikið at varðveita slík viðbrekin økir, millum annað tí at summi sløg av fiski og nógv onnur dýr trívast væl í økjum við korallum og osti. Undir Føroyum eru hesi økir við korallum og osti vanligast á 300-500 m dýpi og eru tey minkað við tíðini sum fylgja av fiskiskapi.


text:
Jeriko
Jeriko (Hebráiskt: יְרִיחוֹ; arábiskt: أريحا) er ein fornfrøðiligur býur í Palestina. Nú á døgum búgva um 20.000 í Jeriko.
Søga[rætta | rætta wikitekst]
Um 8.000-7.000 f.Kr. bygdu bøndur ein bý í Palestina - Jeriko. Fornfrøðingar hava funnið toftirnar av heimsins elstu býum í Ísrael. Tann elsti er kanska Jeriko bygdur um 6.000 f.Kr [1]. At verja seg fyri fíggindum laðaðu teir ein sterkan múr uttan um býin, hann var einar 4 m høgur og 3 m breiður [2], á múrinum var eitt varðhaldstorn, sum var 9 m í tvørmáli [3]. Húsini vórðu laðað av tigulsteini, og gólvini vóru steinsett. Veiðimenn, sum flakkaðu heldur enn at búgva í býi, býttu vørur sínar við fólkið í Jeriko fyri korn ella húsdjór, til dømis seyð. Neyt og geitir vóru eisini hildin fyri at fáa kjøt og mjólk. Miðallivialdurin var lágur. Mannfólkini livdu um 34 ár og konufólkini 29 ár í miðal.


text:
Hvat er fátækraváði?
Mest brúkta aðalmát fyri fátækt nevnist á enskum “at-risk-of-poverty”, sum mátar, hvussu stórur partur av borgarunum eru “í fátækraváða”. Vart skal gerast við, at hetta ikki er neyvt tað sama sum parturin av borgarum, ið veruliga eru fátækir – tí hann kenna vit ikki uttan at spyrja borgaran sjálvan um aðrar upplýsingar umframt hesar inntøkuupplýsingar.
Einans peningainntøkur mátaðar
Tað er bara peningainntøkurnar hjá borgarum og húskjum, sum verða mátaðarar.
Inntøka er allur tann peningur, sum er fingin til vega í gjøgnum árið, sum persónurin ella húski hevur møguleika at gera nýtslu av.
Inntøkan hjá einum persóni ella húski kann koma frá ymiskum keldum:
- Løn fyri arbeiði og yvirskot frá egnum virki.
- Veitingar frá tí almenna, so sum pensjón, dagpeningur, rentustuðul og lestrarstudningur.
- Ognarinntøka, so sum rentuinntøkur, virðisbrævavinningur o.a. kapitalinntøkur.
Ágóðar frá samfelagnum verða ikki inntøkuførdar til dømis frí læknahjálp, frítt stovnspláss, ókeypis flutningur osfr. Eisini peningur sum óivað rennur ímillum húski eitt nú kunnu ungdómar ella onnur, sum búgva fyri seg sjálvan, fáa fíggjarligan styrk frá familjuni. Í øðrum førum kunnu fólk við lítlum pengainntøkum eiga pengar á bók, sum tey brúka av. Summi hava kanska rúmliga úrtøku av fiski, seyði ella øðrum. Og sjálvandi eru “svartar” peningainntøkur ikki við í grundarlagnum
Tann parturin av fólkinum, sum er í fátækraváða, er kortini tann parturin, sum mest sannlíkt er ringast fyri í landinum. Tey hava sannlíkt ikki somu ráðini til gerandisdagin.
Í ES er markið fyri fátækraváða roknað sum 60% av javnvirðis miðinntøkuni (menindia). Sí meira um javnvirðisinntøku.
Miðinntøkan (medianin) er tann inntøkan, sum skilir borgararnar í tveir eins stórar partar, so at eins nógv eru omanfyri sum niðanfyri miðinntøkuna. Median –javnvirðisinntøkan í 2015 var 222.335 kr. Tey sum liggja undir 60% av javnvirðismiðinntøkuni eru í fátækraváða.
Fyri at skilja fátækraváðamarkið er tað av týdningi at skilja, at her er talan um medianinntøku, sum avgerð fátækramarkið og ikki sum ofta verður ført fram miðalinntøkan í landinum. Eitt dømi: um Bill Gates flutti til Føroyar við allari sínari inntøku – ja so fingið vit við hesum máti neyvan fleiri fátøk. Hann hevði bert verið tann, sum legði seg ovast í ovari helvt av borgarunum. Median inntøkan hevði ikki flutt seg meiri enn 1 og soleiðis ikki ávirka medianinntøkuna nevnisvert og soleiðis heldur ikki fátækraváðamarkið. Tað er heldur eingin náttúrulóg sum sigur, at tað altíð eru borgarir sum liggja undir 60% av medianinntøkuni. Eitt dømi: Tað er møguligt, at lyfta øll sum eru undir fátækraváðamarkinum uppum, uttan at hetta ávirkar medianinntøkuna í landinum og soleiðis eina støðu við ongum borgara fátækraváða.


text:
Stjóri til Vága Floghavn
Vit leita eftir einum liðleiðara
Søkt verður hervið eftir stjóra til P/F Vága Floghavn. Vit leita eftir einum liðleiðara við góðum samstarvsevnum at standa á odda fyri framhaldandi menning av felagnum. Stjórin í Vága Floghavn hevur beinleiðis tilvísing til nevndina og hevur tískil stóra ávirkan á, hvussu bygnaður og rakstur í felagnum verða skipað. Stjórin skal, saman við nevnd og starvsfólkum, tryggja góðu gongdina hjá Vága Floghavn.
Um Vága Floghavn
Tað eru gott og væl 10 ár síðani, at flogvøllurin varð yvirtikin frá dønum, og Vága Floghavn varð stovnað - at eiga og reka flogvøllin. Hóast eina lítla afturgongd, tá fíggjarkreppan rakti í 2009 og 2010, so hevur ein støðugur vøkstur verið í virkseminum á flogvøllinum hesi 10 árini. Ferðafólkatalið fór fyri fyrstu ferð uppum 300.000 ferðandi í oktober 2017 - og við ársenda var ferðafólkatalið 341.388.
Seinastu árini er vøllurin longdur úr 1250 m til 1799 m, og nýggj farstøð er bygd. Vága Floghavn avgjørdi í 2016 at fara undir at víðka um parkeringsøkið, og í oktober 2017 var parkeringsøkið liðugt. Talið á parkeringsplássum er økt úr 350 til 850 parkeringspláss. Á vári 2018 verða lonir gjørdar á parkeringsplássinum, soleiðis at viðskiftafólk kunnu ganga turr til og frá farstøðini. Ætlanin er, at lonirnar skulu vera lidnar í juni 2018.
Umsókn
Umsókn, við prógvum, c.v. og øðrum viðkomandi skjølum, skal sendast til:
Vága Floghavn
F0-380 Sørvágur
Att: Randi Niclassen
ella rani@floghavn.fo
Umsóknin skal vera okkum í hendi í seinasta lagi 1. februar 2018.
Um tú hevur áhuga í starvinum, ber til at ringja til Kitty May Ellefsen, nevndarforkvinnu, á telefon 500500.
Tak niður starvslýsing sum pdf.


text:
Uppmøtingin var góð á Toftum týskvøldið 3. oktobur tá lesiringurin fór undir sín fimta lesivetur. Tað er hugaligt at nýggir lesarar eisini komu við. Vit 14, sum møttu, tosaðu um lisnar bøkur, og um hvørjar bøkur kundu verið áhugaverdar at lisið henda veturin.
Avgjørt var aftur í ár at hava tvær bøkur á skránni hvørja ferð. Henda veturin ætla vit, at tann eina bókin hvørja ferð er ein hjá Williami Heinesen. Sostatt er møguleiki hjá teimum, sum hava hug, at koma ígjøgnum fleiri bøkur hjá Heinesen. Hini lesa aðrar áhugaverdar bøkur, sum vit semjast um.
- Kantate hjá Kristín Marja Baldursdóttir.
- Moder syvstjerne hjá William Heinesen.
Bøkurnar kunnu lænast ella keypast.
Dato fyri veturin 2017-18 eru hesi:
- kl. 19.00 – 21.00 -
- Týskvøld 3. okt. á Toftum.
- Hóskvøld 16. novembur í Runavík.
- Týskvøld 9. januar á Toftum.
- Hóskvøld 22. feburar í Runavík.
- Hóskvøld 5. apríl á Toftum.
- Týskvøld 15. mai í Runavík.
« Lesiringurin 2017-18, byrjar 3. okt. kl 19.00. Lesiringur 9. januar 2018, kl 19.00-21.00 »


text:
Týsdagin 12. september hevði Ása Olsen, aðalskrivari í MBF, eitt innlegg um verkætlanina um atkomuliga ferðavinnu í Útnorður økinum, sum er gjørd í samstarvi millum Føroyar, Ísland og Grønland.
Sjálv verkætlanin byrjaði á heysti 2015 og varð liðug í mai 2017.
Trýst her og les verkætlanina.
Tá ið alment tosað verður um atkomu til ferðavinnumál og -hentleikar, verður dentur serliga lagdur á tríggjar høvuðstættir, sum allir hava samband við hvønn annan:
- Umstøðurnar í einum bygdum umhvørvi við atkomu, sum er nógv tað størsta evnið
- Kunning til ferðafólk um atkomu
- Upplæring av starvsfólki, sum er grundleggjandi fyri at gera atkomuligar hentleikar í ferðavinnuni væleydnaðar
Tað er norðurlendska ráðharraráðið, sum hevur skilmarkað Útnorðurøkið sum Ísland, Føroyar, Grønland saman við norsku vesturstrondini.
Av tí at Noreg hevur sína egnu ætlan fyri atkomuliga ferðavinnu, fevnir hendan verkætlanin um Føroyar, Ísland og Grønland.
Ein áhugaverdur spurningur í hesum høpi er, um Føroyar, Ísland og Grønland hava nóg nógv felags til at kunna gera eina felags strategi fyri hesi trý londini.
Hóast ávísir landafrøðiligir, søguligir og mentanarligir munir verður mett, at hesi trý londini hava nóg nógv felags eyðkenni til at byggja grundarlagið fyri eini felags strategi um atkomuliga ferðavinnu fyri øll.
Hesi trý londini í norðuratlantshavinum hava meira til felags enn flest onnur øki í Evropa, tá tað ræður um óspilt landsløg og náttúru, sum gera økið bergtakandi hjá ferðafólkum at vitja.
Knortluta landslagið í økinum ger tað til eina avbjóðing at byggja eitt gott undirstøðukervi, sum er álítandi og atkomuligt hjá øllum ferðafólkum.
Um vit skulu samanbera hetta økið við evropeiska meginlandið, hevur Útnorðurøkið nakrar øðrvísi avbjóðingar viðvíkjandi atkomuligari ferðavinnu.
T.d er einasti møguleiki at koma til Føroyar, Ísland og Grønland antin at koma við flogfari ella við skipi. Um vit samanbera við restina av evropeiska meginlandinum, er møguligt at koyra við bili ella taka tokið fyri at vitja onnur lond.
Størsta avbjóðingin fyri ferðavinnu í Útnorðri tey komandi árini er, at londini mugu byggja upp eitt sunt undirstøðukervi, ið tryggjar atkomu í øllum ætlanum.
Tá ið vit tosa um atkomu í Útnorðri, er hetta eitt evni, ið má takast upp. Á sama hátt sum alla aðra staðni í heiminum, verður væntað, bæði politiskt og av altjóða samfelagnum, at lond satsa uppá burðardygga ferðavinnu.
Tann grundleggjandi tankin, tá ið vit tosa um atkomuliga ferðavinnu er, at gera umstøðurnar soleiðis, at øll kunnu brúka, njóta og vitja ferðamál.
Tað er ein skeivur hugburður at siga, at atkomulig ferðavinna einans er fyri fólk, ið nýta rullistól.
Atkomulig ferðavinna ávirkar okkum øll. Tí er tað umráðandi, at tá lond skulu gera eina ætlan fyri ferðavinnu, at hugsað verður um øll fólk. Ein avgerð um atkomu kann ikki útihýsa fólk, ið nýta rullistól ella fólk, ið bera ávís brek.
Hagtøl frá WHO frá 2011 vísa, at eini 15 % av øllum íbúgvum í heiminum bera eitt ella annað brek, harafturat verður mett, at umleið 30 % av vanliga fólkinum onkuntíð hava brúk fyri góðari atkomu, og at fleiri seinni í lívinum fáa eitthvørt brek.
Um ein hugsar um øll tey, ið hava brúk fyri betri atkomu til ferðamál, tosa vit um persónar, ið bera brek, eldri fólk, kvinnur, ið eru við barn, familjur við smáum børnum. Umleið 30 – 40 % av øllum íbúgvum í heimunum hava gagn av góðari atkomu.
Atkoma er alt, ið ger tað møguligt hjá okkum at koma til, at sleppa inn í, at fara út úr og nýta hús, handlar, sjónleikarhús, parkir, ja, alt rundan um okkum.
Atkoma ger, at vit kunnu luttaka í sosialum samanhangum og virksemi annars.
Vit kunnu eisini siga, at atkoma avgerð, hvussu lætt ella trupult tað er at koma til eitt stað, og hvussu nógvir møguleikar staðið hevur.
Byrjað er eisini at tosa um eina nýggja altjóða visjón, har vit meir og meir síggja tað neyðuga í at sameina persónar, ið bera brek í allar partar av samfelagnum. Tað, ið ein hevur eyguni eftir er, at tað ikki er persónurin, ið ber brek, ið er avbjóðingin, heldur er tað alt rundan um persónin, normar, umhvørvi og hugburður, ið eru við til at skapa forðingar viðvíkjandi atkomu.
Betri atkomuligt eitt ávíst øki er, fleiri ferðafólk hava møguleika fyri at vitja økið. Tá ið vit tosa um, at gera atkomuliga ferðavinnu á øllum økjum í
Útnorðri til veruleika, mugu vit ikki síggja hetta sum ein stór fíggjarlig útreiðsla. Mangan snýr tað seg um at arbeiða málrættað við at gera smáar og einfaldar loysnir, ið geva batar.
Um Útnorður kann finna eina loysn at samstarva, verður økið sterkari, og møguleikin verður fyri at seta fleiri realistisk mál.
Greinarnar í ST sáttmálanum fyri einstaklingar, ið bera brek. ið serliga eru nýttir í arbeiðinum við verkætlanina, eru grein 9, grein 30, grein 3 og grein 2.
Vísandi til grein 2 í ST sáttmálanum er algilt snið at skilja sum snið á vørum, umhvørvi, skipanum og tænastum, sum øll kunnu nýta mest møguligt uttan at tillagingar og serskilt sniði eru neyðug. Algilt snið forðar ikki fyri at útvega hjálpartól til fólk við ávísum breki, tá ið tørvur er á teimum.
Út frá prinsippinum um algilt snið mugu vit hugsa atkomu frá byrjan og ikki tá ið vøran, tænastan ella bygningurin longu eru gjørd.
Atkoma kann samanberast við eina ketu, ið er sett saman av fleiri liðum.
Fyri at ein persónur, ið er rørslutarnaður, skal kunna koma runt í bygninginum t.d. til ein fund er neyðugt, at parkeringsplássið, inngongdin, móttøkan, vesi og fundarhølið er atkomulig, annars kann persónurin ikki nýta bygningin.
Í besta føri er atkoma til ymisku støðini bygd upp eftir, hvussu støðini hanga saman. Fólk ganga, koyra í bili ella bussi frá stað til stað, men fyri persónar við rørslutarni, má alt hanga saman. Ongin er sterkari enn veikasta liði.
Atkoma má tryggjast í øllum pørtum av ferðini. Hetta merkir, at eitt hotell, ið hevur góðar atkomumøguleikar innan, er ikki atkomuligt fyri ein persón, ið nýtir rullistól, um viðkomandi ikki sleppur inn á hotellið. Á sama hátt er ein park ikki atkomulig, um onki handikapp vesi er.
Tí kunnu vit mæla til, at ymisk ferðamál hugsa um møguleikan at samskipa eitt atkomuligt øki, har persónar, ið eru rørslutarnaðir, kunnu føla seg tryggan í, t.v.s., at staðið er atkomuligt.
Nakrar av niðurstøðunum í verkætlanini eru: at tað er umráðandi við samstarvi millum almennar, privatar og ferðavinnuna í økinum fyri at fáa samstarv millum londini.
Tað eigur at bera til at skapa meiri formelt samstarv millum londini við tí endamáli, at økið verður atkomuligt fyri øll.
Endamálið kann eisini verða at fáa altjóða viðurkenning sum atkomuligt fyri øll.
Íbúgvaratalið í hesum trimum londunum, Føroyar, Ísland og Grønland, er avmarkað, men tað er møguligt at skapa eina sterka rødd í altjóða samstarvi við fokus á atkomuliga ferðavinnu.


text:
- Tíðindi, mentan og ítróttur
Jarðskjálvti í Meksiko kravt 149 mannalív
Í minsta lagi 149 fólk eru deyð av jarðskjálvtanum, sum rakti Meksiko í gjárkvøldið, okkara tíð.
Teirra millum eru 20 børn, sum vóru í skúla, tá bygningurin rapaði.
Tað upplýsa myndugleikarnir fyri Reuters.
Jarðskjálvtin varð máldur til 7,1.
Myndugleikarnir í Meksiko býi siga, at har hava í minsta lagi 49 fólk hava latið lív.
Nógv bygningar eru rapaðir, ella hava fingið stóran skaða, í stórbýnum.
Í minsta lagi 55 fólk eru deyð í landspartinum Morelos sunnan fyri Meksiko bý.
Nógv fólk hava eisini latið lív í landspørtunum Meksiko og Puebla, sum eru nærindis økinum, har jarðskjálvtamiðdepilin var.
Fyri minni enn 14 døgum síðani var ein harður jarðskjálvti í Meksiko. Hann kravdi 98 mannalív.
Í gjár vóru liðin 32 ár síðani stóra jarðskjálvtan í Meksiko 19. september í 1985, sum kravdi í minsta lagi 10.000 mannalív.
Jarðskjálvtin í gjárkvøldið var beint, sum skipað varð fyri einari landsumfatandi venjing, hvussu fólk skulu bera seg at, tá jarðskjálvti er.
Sí eisini


text:
Hvør skal fáa - Anfinn ella Jóhannus
vinna08-06-2017 - 11:16 - Jóanis Nielsen
Hvør skal fáa – Anfinn ella Jóhannus ?
Havi víst á og dokumenterað, at søgulig fiskirættindi í lógini liggja hjá persónum og feløgum, óheft av fiskiførunum. Tískil liggja fiskirættindi hjá felagnum Sp/f Gulenni og ikki á fiskifarinum Tummas T, hjá P/f HKO og ikki á fiskifarinum Vesturhavinum, hjá Sp/f Ågot og á ikki fiskifarinum Ågot osfr.
Havi eisini víst á og dokumenterað, at toskarættindini á Flemish Cap og makrelurin í føroyskum sjógvi var ikki søguligt tilfeingi. Talan var um nýtt tilfeingi, sum einki felag hevði meira søguligan rætt til enn onnur.
Munurin millum søguligt og nýtt tilfeingi er tann, at meðan landsstýrismaðurin bert útskrivar fiskiloyvir til søguliga tilfeingið (tað bleiv knýtt at feløgum í 1994), so bæði útlutar og útskrivar landsstýrismaðurin fiskiloyvir til nýtt tilfeingi.
Hava somuleiðis víst á, at søguliga føroyska makreltilfeingið 2000-2009 var uml. 30.000 tons, harav føroysk feløg áttu uml. 15.000 tons, sum landsstýrismaðurin útskrivaði fiskiloyvir til á hvørjum ári.
Í 2011 – eftir at 30.000 tons vóru farin burturav – var talan um, at landsstýrismaðurin í øllum førum hevði 120.000 tons av nýggjum makreltilfeingi í føroyskum sjógvi, sum skuldi útlutast. Landsstýrismaðurin skuldi tískil útluta atgongd til virðir fyri 750-850 milliónir krónur til persónar og feløg. Havast skal í huga, at hetta eru árligar upphæddir.
Sum perspektivering pr. íbúgva, so svarar hetta til, at danskir myndugleikar høvdu útlutað 12 milliónir tons árliga, svarandi til 75-85 milliardir krónur ella svarandi til uml. 125 ferðir árliga blokkstuðulin úr Danmark. Rokni ikki við, at danir høvdu útlutað atgongd til árligar upphæddir av hesi stødd uttan við greiðum lógarheimildum og sakligum atlitum.
Høvuðsendamálið við lógini um vinnuligan fiskiskap, sum kom í 1994, var at verja føroyskt botnfiskatilfeingi, serliga høvuðsfiskasløgini tosk, hýsu, upsa og kongafisk. Fyri fyrstu ferð nakrantíð tilmælti Havstovan í 2010 at steðga allari toska- og hýsuveiðu, eftirsum hesir stovnarnir sambært Havstovuni vóru staðfestir at vera kollapsaðir.
Tað vil siga, at Kaj Leo, Høgni, Jóannes og Poul vóru fullgreiðir yvir aktuellu støðuna í føroyskum sjógvi – øðrumegin kollapsaðir og hinumegin eksploderaðar fiskastovnar samstundis – tá teir í 2011 settu seg saman at gera langtíðarsemjuna, sum skuldi verða grundarlagið undir framtíðar føroyskari fiskivinnu.
Útlutanin gav de facto 6 samtøkum (limunum í Felagnum Nótaskip) meginpartin. Umframt tey uml. 15.000 tons, sum var søguligu nøgdin hjá hesum feløgum, fingu tey meginpartin av restini við heilt serligum treytum (eginkvotur) samstundis sum limirnir í t.d. Felagnum Línuskip – hvørs tilverugrundarlag var staðfest kollapsað – de facto heilt vóru hildnir uttan fyri býtið.
Tá fiskirættindi hoyra til persónar og feløg og ikki fiskifør (eisini tey fiskirættindi, sum myndugleikin sambært lógina útlutar fyribils og avmarkað fyri eitt ár í senn, so er í roynd og veru talan um, at myndugleikin velur út persónar og feløg (og ikki fiskifør) – tvs. avger, hvørjir persónar skulu hava og hvørjir ikki skulu hava.
Alt meðan limirnir í Felagnum Línuskip sluppu og eru slopnir at sigla sín egna sjógv – avmarkaðir til at troyta eitt kollaðsað tilfeingi, sum hvørki leyk endamálini í lógini um lívfrøðiliga ella búskaparliga burðadygga veiðu – so genereraðu politiskt úvaldu feløgini yvirskot, sum eingin fyrr hevur sæð fyrr í Føroyum.
Eingin grundgeving er komin frá Kaj Leo, Jóannesi (Akseli), Høgna og Poul (og øllum eftir teir), hví ávísir persónar og feløg vóru vald út og onnur ikki. Hvar var atlitið til lívfrøðina og hvar var atlitið til endamálið í lógini, tá ið leisturin til langtíðarsemjuna varð lagdur í 2011 og sum landsstýrismenn síaðni hava hildið seg til?
Um nøvn verða sett á nakrar av persónunum (sum sambært Fiskimálaráðnum sjálvum vóru eins stillaðir), so er torført at fáa eyga á hvørjar grundgevingarnar eru fyri at geva nøkrum og ikki øðrum.
Eitt upplagt dømi kann takast í tveimum skyldmonnum, ið hava rættliga nógv til felags. Skyldmennirnir eru Annfinur Olsen og Jóhannus M. Olsen, teir eru systkinabørn. Feðgarnir eru ávikavist Jógvan Ingvard Olsen og Alfred Olsen, báðir fyrrverandi løgtingsmenn hjá sambandsflokkinum. Anfinn átti fiskirættindi í Barentshavinum, til uppisjóvarfisk og til botnfisk í føroyskum sjógvi. Jóhannes átti fiskirættindi til botnfisk.
Meðan Kaj Leo, Jóannes, Høgni og Poul við langtíðarsemjuni settu hurðina á víðan vegg fyri Anfinni í sambandi við nýggja tilfeingið, so bleiv hurðin í roynd og veru stongd fyri Jóhannusi. Talan var de facto um, at Johannis bleiv noktaður alla atgongd.
Í dag er støðan tann, at Anfinnur eigur uppaftur fleiri fiskirættindi enn tey, hann átti, ímeðan Jóhannus eingi rættindi eigur longur. Øktu rættindini hjá Anfinni stava ikki bert frá tí, hann fekk við býtinum í langtíðarsemjuni. Hesi rættindi hava eisini gjørt tað møguligt hjá honum at sanka í løður, so hann bæði hevur kunnað keypt ella yvirtikið onnur rættindi og hevur kunnað trimmað seg til at keypa á uppboðssølu í sokallaðu nýskipanini. (flestu rættindini hjá Jóhannusi eru avhendað til Anfinn).
Kenni ikki ítøkiligu umstøðurnar fyri hesum avhendingum, men meðan virðini hjá Anfinni øktust munandi m.a av gávuni, sum var pakkað inn í langtíðarsemjuna, so minkaðu virðini hjá Jóhannusi, tí honum de facto bert var loyvt at fiska av kollapsaðum fiskastovnum, sum ikki høvdu givið íkast til feløgini seinastu árini. Langtíðarsemjan skrivaði Jóhannus út úr søguni, og vit kunnu ikki fáa at vita, hvussu hann hevði megnað eina tillaging við einari tillutan sum henni, ið fall systkinabarninum í lut.
Limirnir í Felagnum Línuskip søktu myndugleikan um kreppuhjálp í 2009.
Hvørt tað var tilætlað ella ikki, so hevði politiska til- og frávali av feløgum við leistinum í langtíðarsemjan sostatt tann virknað, at skundað varð undir eigaraskifti í teimum feløgunum, sum høvdu rættindini at fiska botnfisk undir Føroyum.
Spurningurin má kunna setast: hví fingu Anfinn og Jóhannus ikki somu viðferð frá Kaj Leo, Jóannesi, Høgna og Poul? Hevur Jóhannus fingið nakra grundgeving fyri, hví at hann einki skuldi hava, tá ið nú hann og Anfinn í útgangspunnktinum vóru eins stillaðir ...?
Anfinn og Jóhannus eru ikki nakað eindømi. Havi sett upp ein stuttan lista við nøkrum persónum, ið eg meti hava fingið ymiska viðferð. Listin vísir ikki eitt samlað yvirlit, men bert nøkur dømir um persónar, ið vóru viðgjørdir ymiskt. Eg veit av góðum grundum ikki, um hesir persónar hava fingið nakra nøktandi frágreiðing um teirra tilluting, men onki hevur verði frammi alment um hetta.
Persónarnir, sum verða nevndir, mugu bera yvir við mær, um teir halda seg verða plaseraðar í skeivan bólk ella als ikki eiga at verða nevndir. Hetta er bert ein meting, hvar ið eigarar av nótarættindum og barentshavsrættindum eru teir, ið verða mettir at hava fingið relativt nógv og hinir persónarnir relativt lítið og einki hava fingið.
Tá eitt alment starv verður lýst leyst og ein umsøkjari fær avslag, so hevur viðkomandi krav uppá grundgevingar fyri, hví hann ikki fær starvið. Hevði tað tí ikki verið rímuligt, at Jóhannus og aðrir við honum fáa eina kvalifiseraða grundgeving fyri, hví teir ella teirra feløg vóru vald frá og harvið heilt ella partvís hava verið noyddir at avhenda síni søguligu rættindi til teir, ið blivu útvaldir.
Roknaði við, at Aksel V. Johannesen, Høgna Hoydal og Poul Michelsen sum tað fyrsta fóru at eftirmeta avleiðingarnar av langtíðarsemjuleistunum, og í tann mun feilir vórðu staðfestir, at so hesir blivu rættaðir beinanvegin.
Setti eisini mína vón til og hevði væntað, at Aksel V. Johannesen, Høgna Hoydal og Poul Michelsen, ið fóru til val uppá at fremja veruligar broytingar í fiskivinnuni eftir 2018, fóru at liva upp til sínu lyftir.
Frá 1. januar 2018 er støðan í grundini tann, at allir borgarar í landinum í útgangsstøðinum eru líkastillaðir (øll loyvir uppsøgd) og allir borgarar í landinum hava tískil sama rætt til atgongd at troyta føroyskt tilfeingi í havinum. Gjørd gerð fær onga vend, og avgerðin í 2011 kann ikki gerast til einkis. Harfyri er ikki sagt, at tað ikki ber til at bøta um skaðan og rætta íkomnu skeivleikarnar sum frægast.
Í lógaruppskotinum, sum nú liggur í vinnunevndini bendir tíverri einki á, at allir borgarar verða stillaðir eins, tvørturímóti. Diskriminerinandi leisturin hjá makrelsamgonguni frá 2011 er óbroyttur: talan er um, at ognarskapurin de facto verður staðfestur og teir fáu frávaldu, ið enn hava hórað undan, verða nú noyddir til heilt at geva skarvin yvir ella at geva seg upp til teir, sum dugdu at tillagað seg – og endurtaka tillagingarlygnina so ofta, at hon er vorðin mestsum almennur sannleiki.
Til Johannus og hansara líkar er einki at heinta – teirra eftirmæli verður, at teir dugdu ikki at tillaga seg ... sum býarfútin segði í ævintýrinum ‘Hun duede ikke’ hjá H.C. Andersen: “tað var gott at vit sluppu av við hana, tí eingin dugur var í henni”
Meinhard Jacobsen. Msc. Fiskivinnufrøði.


text:
Kvívíks Jógvan
Joen Danielsen (nevndur Kvívíks Jógvan og Kvívíkar-Jógvan) (* 11. juni 1843 í Kvívík - † 2. mai 1926 við Gjógv). Hann vaks upp saman við Jóani Peturi upp í Trøð.
Var m.a. húskallur í Mikladali og á Selatrað, áðrenn hann giftist og búsettist við Gjógv.
Eingin skipað skúlagongd var í bygdini tá, men hugaður sum drongurin var fyri bókini, lærdi hann seg sjálvur at lesa bæði føroyskt og danskt.
Í 1855 gjørdist V. U. Hammershaimb prestur í Norðstreymoy og flutti inn á Kirkjuteigi í Kvívík. Jógvan var tá 12 ára gamal, og skjótt leitaði hann sær í prestagarðin, har bøkur vóru at fáa til láns.
Tá Jógvan var komin til mans, fór hann út á ymsar bóndagarðar at tæna, og seinni fór hann til skips.
Á vetri 1872 varð hann biðin til húskall norðuri við Gjógv; her fekk hann sær konu, tey giftust í 1875, og her búði hann til deyðadags 1926.
Kvívíks-Jógvan var komin væl upp í árini — mundi liggja um 50 ára aldur — tá hann steig fram sum yrkjari. Partvíst yrkti hann sangir, ið lovprísa føðilandi og móðurmáli, partvíst yrkti hann kvæði og tættir, kendastu teirra eru »Kópakvæði« og »Trolara-tátturin«.
Tað nógva av tí, hann hevur yrkt, er savnað saman í bókini »Yrkingar«, ið felagið Varðin gav út í 1926.
Sagt verður at nógvar av yrkingum Kvívíks Jógvans, fórust við tað at nógv bleiv brent vegna tuberklar í húsinum.
Innihaldsyvirlit
Útgivið[rætta | rætta wikitekst]
- 1926 - Jógvan Dánialsson (Kvívíkar-Jógvan): Yrkingar
- Nú komin er mín lívskvøldarstund.
- Jólasálmur.
- Páskasálmur.
- Kvæðið um skapanina.
- Kópakvæðið.
- Lýð á ljóðið.
- Føroya málið.
- V. U. Hammershaimb.
- Frælsiskvæði (Fríheitskvæði).
- Ránsmannavaldið í Føroyum.
- Trolaratátturin.
- Fólkatingsvalið 1903
- Valkvæði.
- Heilsa til Fríðriks 8nda.
- Songur um kríggið 1914.
- Til fólkafundin á Eiðisskarði hin 13 juli 1919.
- Kvæði til Føroya dans.
Aðrar yrkingar[rætta | rætta wikitekst]
- Føroya háskúli (Fuglaframi 11. juni 1901)
- Til ein fund í Føroyingafelagnum í Keypmannahavn (Fuglaframi 27 .august 1901)
- Løgtingsins hálvthundrað ára dagur, 29. juli 1908 (Varðin 8. bind 1928)
- Heilsa til Noregs. (Varðin 8. bind 1928)
- Við Stevnuvál. (Lisin upp á fólkafundi 6. juli 1913. Óprentaður)
Yrkingar á donskum[rætta | rætta wikitekst]
- Velkomsthilsen til Kong Frederik VIII.
- Om alt det kors vi lide. (Um vanlukkuna í Sandvíksgrindini í 1915)
- Jeg begynde vil en sang.
- Nu længes fluks min matte krop.
- Nu vil jeg her begynde. (Um vanlukkuna, tá ið klaksvíkssluppin Kristina gekk burtur í 1920)
Keldur[rætta | rætta wikitekst]
- Tummas Lenvig og Katrin Næs: Tveir yrkjarar úr Kvívík - Fróðskapur 2006, Setursrit 3


text:
Tryggingartakararnir og 17 fakfeløg eiga nú LÍV
- 01 Sep 2016
- - LÍV
Føroya størsta pensjónsfelag, LÍV, skiftir nú eigarar. Eftir drúgva tilgongd er komið á mál við ognarskiftinum, so LÍV, sum hevur tveir triðingar av samlaðu føroysku pensjónunum og pensjónstryggingunum, nú verður ogn hjá tryggingartakaranum sjálvum og 17 av føroysku fakfeløgunum.
Ognarfelagið LÍV, sum umboðar allar tryggingartakararnar, fær handað 50% av LÍV frá Føroya Landsstýri. Hin eigarin verður P/F Fakfelag, ein fakfelagsbólkur umboðandi 17 fakfeløg. Íløgan, sum fakfeløgini hava gjørt í LÍV, er ein samhaldsføst íløga. Endamálið er at tryggja øllum tryggingartakarum størst møguligan vinning av teirra uppsparing og góðar tryggingar. Í partaeigarasáttmálanum er tryggjað, at fakfeløgini ikki skulu hava vinning av íløguni. Allur vinningur fer sostatt til tey, sum hava pensjónsuppsparingina hjá LÍV.
Ognarfelagið og Fakfeløgini fegnast um, at tað er eydnast at fáa eigarar, sum hava felags áhugamál. Fremsta endamálið er, at ágóðin av virkseminum hjá LÍV fer til tryggingartakaran. Lágur umsitingarkostnaður, samhaldsfesti og dygdargóðar og kappingarførar tænastur eru tað, LÍV og nýggi eigaraskarðin savna seg um.
Eisini fegnast partarnir um, at tað við hesum er eydnast at tryggja karmarnar fyri, at vit framhaldandi kunnu hava eitt føroyskt lívstryggingarfelag við dugnaligum starvsfólkum, sum virkar her heima og sum eisini hevur atlit fyri, at partar av føroysku pensjónspengunum koma at virka í føroyska samfelagnum til gagns fyri bæði tryggingartakarnar og føroyska samfelagið sum heild.
Ognarskiftið fer fram á hátíðarløtu á LÍV, Kopargøta 1, hósdagin 1. September kl. 15, har Poul Michelsen, Landsstýrismaður í uttanríkis- og vinnumálum, handar nýggju eigarunum LÍV.
P/F Fakfelag og Ognarfelagið LÍV
Tey 17 fakfeløgini, ið mynda P/F Fakfelag eru:
- Arkitektafelag Føroya
- Bioanalytikarafelagið
- Ergoterapeutfelagið
- Felagið Føroyskir Sjúkrarøktarfrøðingar
- Felagið Radiografar í Føroyum
- Føroya Handverkarafelag
- Føroya Pedagogfelag
- Føroya Skipara- og Navigatørfelag
- Fysioterapeutfelag Føroya
- Heilsuhjálparafelag Føroya
- Heilsurøktarafelagið
- Kost- og Føðslufelag Føroya
- Ljósmøðrafelag Føroya
- Maskinmeistarafelag Føroya
- Musikklærarafelag Føroya
- S & K Felagið
- Starvsmannafelagið
Nevndin í Ognarfelagið LÍV
- Palli Petersen, formaður
- Jákup Danielsen, næstformaður
- Gunnleivur Dalsgarð
- Jógvan Ravnsfjall
- Maria Húsgarð
Ynskist nærri lýsing av søluni ella eru spurningar, eru tit vælkomin at seta tykkum í samband við ein av niðanfyri nevndu persónum.
- Pætur Niclasen, P/F Fakfelag tlf. 22 10 15 paetur@skfelag.fo
- Palli Petersen, Ognarfelagið LÍV tlf. 29 08 42 pape@lv.fo
- Jan Jakobsen, stjóri á LÍV tlf. 23 11 10 jan.jakobsen@liv.fo
Ognarskiftið fer fram á hátíðarløtu á LÍV, Kopargøta 1, hósdagin 1. september kl. 15


text:
Klaksvíkar kommuna hevur orðað ein orku- og umhvørvispolitikk, og vil nú hoyra meiningina hjá borgarunum. Til og við 9. oktober hava borgarar í Klaksvíkar kommunu møguleikan at siga sína hugsan, um hvussu Klaksvíkar kommuna gerst grønasta kommunan í landinum.
Kommunan hevur lagt eitt skjal ið orðar orku- og umhvørvispolitikkin hjá kommununi. Skjalið nevnir millum annað betri skipaðar ruddingardagar í kommununi, umframt betraðar endurnýtslustøðir og at vatnverkið skal góðkennast av Heilsufrøðiligu Starvsstovu. Eisini nevnir skjalið, at kommunan er farin í holt við eina umfatandi sjóhitaverkætlan, sum i fyrsta syfti skal nýtast til at hita kommunalar bygningar. Síðan skal hendan verkætlanin víðkast at umfata fleiri øki.
Lítillátni heimstónleikarin
Ungi gøtumaðurin Ólavur Jákupsson hevur seinastu árini ferðast kring allan heim og spælt konsertir


text:
Upphæddin verður ikki almannakunngørd, men við at hyggja at øðrum keypum og sølum hjá Vendsyssel, er nógv sum bendir á, at talan er um eina milliónsølu.
Í 2006 keypti Vendsyssel eftir øllum at døma tveir spælarar fyri 200.000 evrur fyri hvønn. Tað svarar til 1,5 milliónir krónur. Tað kann væl vera, at onnur keyp ella sølur hava verið hægri síðani, men ikki eru komnar alment fram. Hesi tøl skulu tó sum valigt takast við eitt sindur fyrivarni, tí keyp og sølur av spælarum er aloftast loyniligar.
Lesið eisini um søluna HER
Vendsyssel váttar HER


text:
Sára Ryggshamar Nysted úr Suðuroyar Svimjifelag setti fyri løtu síðani stórt nýtt føroyskt met og juniormet í 200 metra frísvimjing á langgeil, tá ið hon á Evropeisku JuniorMeistarstevnuni í svimjing 2016 í Hódmezővásárhely í Ungarn svam teinin uppá 2:05.66. Hon átti sjálv metini á 2:06.76, frá Reykjavík International Games í januar mánaða.
Svimjisamband Føroya
ÍSF-Húsið, Gundadalur 2
Postmoga 1329
FO-110 Tórshavn
Telefon +298 607559
Fax +298 317559
ssf@ssf.fo
Banki: BankNordik 6460 - 1518455
Skrivstovutíð:
Mána- og fríggjadag kl. 9.00-12.00
Stuðlar
Lýsingar
-
Amboð


text:
Nótaskip fer frá risastórum avlopi í 2016 til undirskot í 2018
Við at analysera roknskap og kvotur fyri 2016 og 2018, sæst, at nótaskip fer frá avlopi í 2016 til undirskot í 2018.
Ber tað til at nótaskipini hava hall í 2018? Hetta ljóðar sum skemt. Men tað er tað ikki. Útrokningin er gjørd og aftaná samanborin við roknskapartølini hjá tí skipi, sum er brúkt sum dømi. Og sum sæst niðast í hesari grein, eru fleiri av skipunum, sum hava stórst avreiðingarvirði rættuliga jøvn í stødd av kvotum. Tí kann hetta dømið ivaleyst siga nógv um hini skipini eisini.
Vit hava hoyrt partar úr uppskotinum um tilfeingisgjald fyri 2018, sum væntandi verður lagt fram í morgin, fríggjadagin. Út frá tí, sum er frætt, havi eg so gjørt ávísar útrokningar. Eisini vita vit á leið hvussu nógvan uppisjóvarfisk vit kunnu fiska komandi ár.
Vit hava tikið støðið í einum uppisjóvar skipi við vanligari kvotu. Tað er eitt sindur ójavnt hvørji rættindi ymisku skipini hava. Somuleiðis er greitt, at skipini hava havt sera stórar kvotur. Men hesar kvotur minka rættuliga nógv.
Og tí havi eg gjørt eitt roknistykki fyri eitt av hesum skipum.
Úrslitið er ræðandi.
Við at taka tey rættindi, sum eitt vanligt uppisjóvar skip hevur og draga frá tað sum kvoturnar minka og tað sum skal seljast á uppboðssølu, broytist úrslitið nógv skeiva vegin.
Lækkingin í prosentum er 60,5%. Veiðuvirðið lækkar tí meira enn 100 milliónir. Sum tummilfingur-reglu ber til at siga, at tá minkar botnlinjan hjá reiðaranum við uml. 60-65 prosentum. Útrokningin sum er gjørd er sera neyv. Har er alt tikið við. Útreiðslur eru taldar við niður í smálutir. Men smálutir upplýsi eg ikki.
Í 2018 verður úrslitið 73,5 milliónir verri áðrenn skatt enn í 2016. Tað verður tí undirskot.
Soleiðis sum eg dugi at síggja tað, so fáa øll skipini undirskot í 2018. Tey sum eiga fleiri skip kunnu tó leggja okkurt av sínum skipum og fiska samlaðu kvotuna við einum skipi. Men við tilfeingislógini í huga, er ivaleyst skilagott at hava nakað av rakstri við øllum skipum og harvið verður ongin ónormalur vinningur! Ikki um at tala, vísur tað seg, at prísurin fyri gomul skip er ov lágur.
Hetta vísir okkum eisini, at ongin nýggjur aktørur kann sleppa fram at og teir minstu aktørarnir fara allir konkurs. Og vit vita hvør so keypur á uppboðssøluni. Og teir eru allir sum ein, óynsktir av øllum. Ikki bara av øðrum í vinnuni. Men eisini av politikarum og Føroya fólki.
Tað er ikki neyðugt at verða búskaparfrøðingur at rokna út, at lægsta boð á uppboðssøluni, har manningin ikki luttekur í gjaldingini av rættindunum, fyri t.d. makrel verður upp til 2 krónur hægri við lágløntari manning. Tí er alternativið at keypa á uppboðssølu ikki møguligt, uttan so at verðandi reiðarar skifta Føroysku manningina út við útlendska bíliga manning, sum sambært tekstinum á síðu 117 í uppskoti um sjófongi, er loyvt. Á síðu 117 stendur: Tað ber til at skipa viðurskiftini soleiðis, at manningin ikki kemur undir kravið um arbeiðsloyvi!!!!!!!!!!!!!!!!!!!!!!
So bye bye føroyski sjómaður!
Eivind Jacobsen
Strendur
Frágreiðing: Kvotan av makreli minkar 20% sildakvotan minkar 40% og svartkjaftakvotan er óbroytt. Sildaprísurin lækkar 50% og svartkjaftaprísurin 35%. 7% verða royndakvotur og 25% verða seld á uppboðssølu. Avtalur við onnur lond eru roknaða at minka í sama lutfalli sum kvotur minka soleiðis at lutfallið verður óbroytt. Somuleiðis er mótrokna og tikið hædd fyri at í ár er ávísur partur seldur á uppboðssølu og er hesin mótroknaður. Oljunýtslan er regulera fyri færri væntaðar fiskidagar. Rokna er eisini við at manningin betalur fyri ásetta tilfeingisgjaldi av eginkvotum, eins og gjørt verður í dag.
Rokna verður ikki við at keypa kvotu á uppboðssølu. Hetta tí at soleiðis sum lógin er orða, hava skip, sum brúka bíliga manning, nógv best kappingarføri og keypa 100% av uppboðssølupartinum.
Støða er ikki tikin til at reka skip við útlendskari manning, men tað kann gerast neyðugt.
Fyri at lesarin sjálvur kann gera sær eina meining, viðhefti eg eina útrokning yvir avreiðingarvirði hjá ymisku skipunum. Hendan útrokning er gjørd við at finna miðalprísin fyri 2016 á ymsiku fiskasløgunum og falda hann við veiðuna. Við nakað av stríði kann ein telja seg til hesi tøl á síðuni hjá Vørn. Havi eftirkanna í onkrum innanhýsis roknskapi. Og tølini eru rættuliga bein. So bein at ongin orsøk er at rokna umaftur og tølini eru rættvísandi. Tann feilur sum er, er tí at øll fáa sjálvandi ikki miðalprís alla tíðina, umframt at Næraberg og Norðborg framleiða umborð.
Sum onkur kanska hevur hugsa, so tosa vit um at minkingin í sølu verður á leið 60% Helvtin er minni kvotur og prísur og hin helvtin uppboðssøla. Tað sum fer á uppboðssølu verður keypt av teimum, sum eru skjótastir at fáa sær bíliga manning.
Skip, avreitt í 2016 í krónum tilsamans
170.488.966 Norðborg
187.236.680 Christian í Grótinum
223.288.350 Fagraberg
61.530.000 Høgaberg
141.004.850 Finnur Fríði
169.341.130 Jupiter
179.429.844 Tróndur í Gøtu
51.366.942 Tummas T
126.292.944 Norðingur
64.196.576 Næraberg
6.657.000 Slættaberg
18.647.598 Kappin
6.503.595 Kúrberg
19.008.714 RAN
Meiningar og hugleiðingar ið verða bornar fram í hesum lesarabrævið, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Heystarfat
Prát við Jørgen Niclasen
Trump heldur fram sína sigursgongd
Argentinski kavbáturin sprongdist eftir 40 millisekundum
Samrøða við Trine Camilla Joensen úr Valkyrjunum
Myndarøð: Væleydnað seymiskeið fyri nýbyrjarar
Rúsdrekkaávirkaður og 12 persónar í bilinum
Trolbátarnir fullfermdir á Leirvík
"Kom á 2069" - Sending 22
Smuglingin av fiskaflaki úr Norra vindur upp á seg
55 vilja vera stjóri
Ísraelar og palestinar - sum dagur og nátt
Prát við Svend Højgaard
Tvístøða kjaksending 24 - Lán til uttanlandaferðir
Lýsa fyri 70 milliónir í Fiskafingrum
Týsk Samherja-skip fingið nøvn
Vandi fyri álvarsomum stríði millum Danmark og Grønland
Eg sakni heildarætlan fyri fiskivinnuna
Íslendsk lodnuskip hava rokveiðu - norðmenn á veg
R7 Premier League 9 - aftaná 24. umfar
Samrøða við Hans Jacob Hjelm, um Dansibandsfestivalin
Klipp fyri at brúka telefon í bilinum - kanska eisini í Føroyum
Ein sólskinssøga á vetri
Messi brendi brotsspark
Samband
Postboks 226
FO-600 Saltangará


text:
MEST styrkir førleikar á Eldeildini
10 fólk starvast í dag á el-deildini á MEST. 8 av hesum vóru nú um dagarnar á 4 daga skeiði í PLC skipanum og Frekvens umformarum. Hetta fyri at tryggja, at MEST alsamt er í fremstu røð og hevur teir neyðugu førleikarnar fyri at nøkta tørvin á marknaðinum.
Síðani Pauli Jarnskor tók við sum leiðari á Eldeildini á MEST í desember 2015 eru ymisk tiltøk sett í verk fyri at umlaga og styrkja deildina. Fleiri fólk eru komin og førleikarnir styrktir.
Tað var Søren Nørgård Andersen frá Schneider í Keypmannahavn, sum stóð fyri skeiðnum, sum var hildið á El-deildini. Skeiðið var ein blandingur millum teori og verkligar venjingar.
Myndirnar vísa, at menn vóru hugsavnaðir og ágrýtnir.


text:
Tryggur sigur til 1. deild menn
1. deild menn11-05-2013 - Jónfinn Petursson
1. deild menn: HB - KÍ 5-2 (1-0)
Næst bestu liðini hjá HB og KÍ møttust leygardagin í Gundadali, og við sannførandi sigri á KÍ staðfestu vit okkara góðu gongd í kappingini í 1. deild.
Okkara menn vóru klárt omaná allan dystin, og hóast gestirnir møttu upp við einum rættuliga sterkum liði, var einki at gera.
Hóast greiða leikliga yvirvág var støðan bara 1-0 til okkum í hálvleikinum. Men afturfyri var leiðslumálið ein sonn perla.
Tróndur Jensen, ið hevur víst gott spæl í alt ár, sendi eitt gott langskot avstað beint fyri hálvleik, og helst sá Fríði Sigurðsson í KÍ-málinum ikki bóltin, fyrr hann var í málinum.
Beint aftaná byrjan av seinna hálvleiki økti Jákup Slættalíð, eftir at Pál Mohr Joensen hevði gjørt alt forarbeiðið.
Í 50. og 56. minutti løgdu vit rættiliga sjógv ímillum, og aftur hesuferð vóru tað ávíkavist Tróndur Jensen og Jákup Slættalíð, ið skoraðu. Beint á tímaslagnum fekk Tróndur sítt væluppiborna hattrik og okkara fimta mál.
Eftir hetta vóru nakrar skiftingar gjørdar, og okkara menn skiftu spakuliga í frígir. Hetta gav gestunum betri pláss, og tað hevði samstundis við sær, at teir skoraðu tvey troystimál.
Fyrst minkaði Bárður Hansen um munin. Hetta var í 75. minutti, og átta minuttir fyri leiklok fekk KÍ eitt lítið brotsspak, ið Kristoffur Jakobsen sendi í málið.
Vit høvdu tó møguleikar at økja um leiðsluna aftur, men eins og í fyrra hálvleiki, bar ikki til at fáa bóltin inn um mállinjuna.
Við dagsins sigri og óvæntaða javnleikinum á Toftum hava vit hálað eitt sindur inn á B68, ið nú bara er tvey stig framman fyri okkum. Skála og FC Suðuroy eru, hóast teir hava leikt ein dyst færri enn vit, væl plaseraðir seks stig aftan fyri okkum.
Vit fegnast og ynskja til lukku við góða avrikinum og fína sigrinum á rivalunum úr Klaksvík.


text:
HB hevði meldað heili fýra lið til, men tá avtornaði sluppu vit bara at hava trý við. Tá hugsað verður um, at hetta var fyrstu ferð, at fleiri av okkara gentum vóru til kapping, gekst tað sera væl hjá okkara.
Tær 24 genturnar, ið vóru við, tóku uppgávuna í fullum álvara og kempaðu til tað síðsta. Øll liðini vunnu ein og tveir dystir hvør, og mál vórðu skoraði í øllum dystum.
Ein góður dagur í góðum veðri saman við nógvum góðum fólkum er tað, ið stendur eftir aftaná ferðina.
Myndir: Arngrímur Arngrímssson


text:
Byrjanin uppá vikuskiftið hevur sum heild verið friðarlig hjá løgregluni. Klokkan fimm í morgun bleiv ein tikin fyri rúsdrekkakoyring í Tórshavn. Eisini funnu løgreglan ein, ið var avdottin úti í kavanum, og fingu hann heim til hús.
Nøkur smærri ferðsluóhapp hava eisini verið, vegna hálku.
Og í gjárkvøldi, í Havn, kom ein maður fram á ein hund, ið vísti seg, at hava gjørt av við fýra av teimum seks hønunum, ið hann átti. Eigarin av hundinum er nú blivin skuldsettur fyri brot á hundalógina og fyri at hava gjørt skaða. Hann skal nú gjalda eina bót umframt at betala eigaranum av teimum deyðu hønunum aftur.
Lítillátni heimstónleikarin
Ungi gøtumaðurin Ólavur Jákupsson hevur seinastu árini ferðast kring allan heim og spælt konsertir


text:
Fyrireikingar til komandi kappingarár
TB | 03/12/13
Sjálvt um fótbóltskappingin fyri kortum er farin í vetrarfrí, so er arbeiðið við at mannað TB hópin fyri komandi ár longu byrja.
Av liðnum sum umboðaði Tvøroyar Bóltfelag í EFFO deildini í 2013 eru heilt vist fýra sum ikki verða við komandi ár.
Felagið hevur sagt farvæl við Ndende, Babacar, Nicky og eisini við liðskiparan Rógva Joensen.
Higartil er bert tann eini nýggi leikarin kom til, og tað er Ragnar Joensen, sum í 2013 leikti við FC Suðuroy. Vónandi og væntandi koma tó fleiri til, sum tíðin líður.
Sjálvt um okur hava sagt farvæl við 4 kjarnu-leikarar, so síggja okur sera ljóst uppá komandi leikár. Tveir av bestu leikarunum hjá TB í 2013 vóru hovbingurin Martin Tausen og serbiski málverjin Ivan Stoikovic. Hesir báðir verða eisini at síggja í TB-troyggjuni komandi ár.
Felagið hevur eisini sáttmála við ungu harrarnar Teitur Justinussen, Teitur Olsen, Poul Ingason og Eirikur Magnusarson, sum allir hava royndir frá føroysku u-landsliðnum, og tí kunnu væntast at verða berandi kreftir fyri liðið komandi ár.
Arðir sum væntandi koma at leika við besta liðnum hjá TB komandi ár kunnu nevnast: Aron Sørensen, Hjalti Vestergaard, Heini Mortensen, Jákup Thomasen, Carl Bech, Mikkjal Nielsen, Jón Thomsen og nógvir arðir.
Av teimum sum vóru við á EFFO liðnum í ár eru enn tríggir, sum ikki hava tikið støðu til um teir koma at umboða TB í 2014 ella ei: legendan Óli Johannesen, veteranurin Dan Mortensen og so ungi kviki Ragnar Tausen. Felagið vónar tó, at allir tríggir verða við tá kappingin í 2014 byrjar.
Felagið hevur avgjørt at eingir løntir útlendingar verða við TB komandi ár, uttan málmaðurin Ivan, sum samstundis er einasti málmaður í felagnum.
Venjari hjá besta liðnum hjá TB verður sum flestu kunnugt íslendingurin Páll H. Guðlaugson.


text:
Eftir Lauru Joensen
Tað var soleiðis, at tá ið Leikpallur Føroya var settur á stovn tann 12. mars 1989, fór broyting fram viðvíkjandi hvussu peningurin, ið varð játtaður til sjónleik, skuldi útgjaldast.
Tað var rættuliga skjótt, at Meginfelag Áhugaleikara Føroya (MÁF) fekk eina pulju av játtanini til sjálvt at býta út, men Gríma -einasti yrkisleikbólkurin tá- møtti søkja til Leikpall Føroya til hvørt einstakt leikverk. Hetta kundi tykjast órættvíst og tí var Leikarafelag Føroya stovnað. Fyri at verða eitt slag av meginfelag fyri yrkisleiklistina, eins og MÁF var tað fyri áhugaleikin.
Tá so Leikarafelagið formelt var stovnað, so var farið yvir til eitt helvtarbýti av játtanini, burtursæð frá einari lítlari pulju, ið Leikpallurin ráddi yvir til ávís onnur endamál sjónleikinum at frama.
Búmerkið - Sólin hjá William Heinesen
Í 1990 var eitt tiltak í Sjónleikarhúsinum WH 90 Williami til heiðurs. Har hevði Ingi Joensen gjørt eina ljósbakgrund til pallin við ymiskum vignettum, ið William hevði teknað. Laura Joensen, ein av fyrstu limunum, fall fyri sólini, ið jú bæði er glað og sorgarbundin og soleiðis hevur elementini í teaturmaskunum í sær. Um Leikarafelagið skuldi hava eitt búmerki, so átti tað at verða sólin hjá Williami.
Tíðin gekk so.
Leikarafelagið hevði nógvar fundir um, hvat fyri eitt felag vit skuldu verða. Greitt var, at tað kundi ikki gerast eitt fakfelag við allmennum stuðli, men mátti verða eitt áhugafelag fyri yrkisleiklist. Innkallað bleiv síðan til ein breiðari fund saman við áhugaleikarum har vit víðkaðu felagið til at eisini kunna upptaka áhugaleikarar. Tá gjørdist m.o. Sverri Egholm limur.
Á einum fundi varð tosað um sjónligheit, sum vit so ofta framvegis gera, og tá kom sólin hjá Williami upp á tal, og so fingu Sverri og Laura til uppgávu at fáa loyvi frá Williami. Tey fóru niðan til hansara at spyrja, og tað var leyst og liðugt beinanvegin. Hetta var ikki so langt áðrenn William doyði, men hann var púra klárur og vælhýrdur hetta kvøldið, og var fegin um at kunna geva enn eitt íkast til leiklistina. Einki bleiv skrivað niður, men vit hava seinni tryggja okkum, við eftirkomarar Williams, at vit enn tann dag í dag kunnu nýta sólina sum búmerki hjá Leikarafelag Føroya.


text:
Sundshagi í Sandavági er meldaður fyri djórapínslu, tá fleiri lomb doyðu í ódnarveðrinum vikuskiftið 20.-21. mai 2006
Peter Řstergaard, djóralćkni og deildarleiđari á Heilsufrřđiligu Starvsstovuni, hevur til fútan meldađ Sundshagan í Sandavági fyri djórapínslu.
Djóralćknin metir, at tađ var djórapínsla, tá 10-12 lomb doyđi í ódnarveđrinum í vikuskiftinum 20.- 21. mai 2006 og hevur víst til sending í SvF 29. mai 2006.
Djóralćkning metir persónliga, at talan er um grovt brot á §§ 1 og 2 í lřgtingslóg nr. 9 frá 14.03.1985 um vernd av dýrum, sum seinast broytt viđ lřgtingslóg 60, frá 30. mai 1990.
Talan var um, at bráđliga íkomiđ ódnarveđur hetta vikuskiftiđ og doyđu fleiri lomb hjá haganum.
Fútin hevur víst málinum aftur og hevur ikki ynskt at seta nćrri kanningar í verk, tá talan var um vánaligt veđur og at vandin fyri at missa seyđ altíđ er til stađar.
Heilsufrřđiliga starvsstovan er ikki nřgd viđ avgerđ fútans og vil hava hann at gera nćrri kanningar í málinum m.a. viđ at fara á stađiđ og lýsa máliđ og tosa viđ eigararnar av haganum.
Tíđindi eru frá heimasíđuni hjá Heilsufrřđiligu starvsstovuni.
Ćtlanin er at fylgja gongdini í málinum og koma viđ meiri um hetta máliđ, sum hevur ein rćttliga stóran týdning fyri seyđahald annars.


text:
Lestrartíð: 4 ár
Umsóknarfreist: Læruplássið ásetir freistina
Útbúgvingarstovnur: Glasir í Marknagili
Útbúgvingarstaður: Tórshavn
Lærupláss: Hesi hava læruplássgóðkenning
Ein handilsatstøðingur tekur sær av sølu og øðrum vanligum uppgávum í handlum og heilsølum. Undir útbúgvingini fært tú undirvísing í sølu og tænastu.
Sum handilsatstøðingur við sergrein í heilsølu og smásølu arbeiðir tú serliga við at selja vørur og tænastur. Eisini tekur ein handilsatstøðingur sær vanliga av kundum, roknar prísir, ger tilboð og ordraváttanir.
Uppgávurnar kunnu vera sera ymiskar, og tað veldst um, hvussu stór fyritøkan er.
Tú lærir at pakka vørur út, prísa og seta vørur upp á pláss í handlinum. Harafturat lærir tú at bíleggja vørur.
Sum handilssøluatstøðingur lærir tú eisini, hvussu tú setur vørurnar fram og gert tær áhugaverdar. Tú lærir eisini um fíggjarviðurskifti.
Allar yrkisútbúgvingar eru skipaðar soleiðis, at skift verður millum verkliga læru á góðkendum læruplássi og skúlagongd á yrkisskúla.
Hevur tú lokið FHS støðisútbúgving, er lærutíðin innan handils- og skrivstovuyrkið 3 ár. Lærutíðin er styttri, hevur tú gymnasiala miðnámsútbúgving.
Hevur tú fingið lærusáttmála innan handils- ella skrivstovuyrkið og ikki hevur FHS støðisár frammanundan, er lærutíðin 4 ár. Tá skalt tú taka lærugreinar á FHS saman við teimum skúlaskeiðum, sum annars eru knýtt at tínari yrkisútbúgving.
Í endanum á høvuðsskeiðinum skipar skúlin fyri yrkisroynd.
Fráfaringarroynd fólkaskúans.
Eftir útbúgvingina kanst tú arbeiða sum handilsatstøðingur.
Sum handilsatstøðingur kanst tú arbeiða í handlum, heilsølum, sølumiðstøðum, stórhandlum og sølubúðum, ella tú kanst lata tín egna handil upp.
Tú kanst eisini fara undir framhaldsútbúgving t.d.:
● viðkomandi vinnuakademiútbugving
● viðkomandi professiónbacehlor útbúgving
● universitetsútbúgving (kann krevja ískoytisfak).
Glasir, Marknagil – www.glasir.fo
Yrkisdepilin – www.yrkisdepilin.fo


text:
Ingi Samuelsen
11.10.2017 - 05:57
Ítróttur > Ítróttur > Fótbóltur
Stóra fótbóltsstjørnan, Lionel Messi, spældi ein framúr dyst, tá Argentina í nátt tryggjaði sær atgongumerki til HM-kappingina næsta summar við at vinna 3-1 á Ekvador.
Messi skoraði øll trý argentinsku málini og spældi sostatt høvuðsleiklutin í týdningarmikla útisigrinum, ið tryggjaði argentinsku luttøkuna í endaspælinum.
Undan dystinum var alt opið, og Argentina skuldi vinna á Ekvador. Samstundis skuldu hini úrslitini laga seg til argentinskan fyrimun, skuldi HM-luttøkan tryggjast.
Og úrslitini lagaðu seg fyri argentinar, og tað merkir, at Messi og hinir endaðu á triðja plássi í undankappingini.
Fýra tey fremstu plássini tryggja beinleiðis HM-luttøku, meðan fimtapláss skal út í playoff-dyst móti Ný Sælandi.
Umframt Argentina, hava Brasil, Uruguay og Kolumbia spælt seg til luttøku í HM-kappingini í Russlandi, meðan Peru skal spæla playoff-dyst.
Kili misti HM-luttøkuna eftir at landið tapti 0-3 móti Brasil. Kili endaði sostatt á sætta plássi.
(Mynd: EPA)


text:
Skeiðið á Bókasavninum við Løkin, har børn og ung hava lært at forrita, eydnaðist so mikið væl, at avgjørt er at halda fram í nakrar vikur aftrat. Eisini er avgjørt at byrja nýtt skeið komandi heyst.
Síðani í september í fjør hava millum 30 og 40 børn og ung gingið til skeið at læra at forrita. Tey hava møtt á Bókasavninum við Løkin hvønn hósdag frá kl 16.00 – 18.00. Fýra sjálvboðin KT-fólk, sum arbeiða í føroysku KT-vinnuni, hava vegleitt og lært frá sær. Seinasti dagur í hesum skeiði var 29. januar.
Eftirmetingin er góð
Eftirmetingin er sera positiv. Undirvísarar hildu at luttakararnir vóru sera ágrýtnir og møttu trúfast. Hóast tað var ymiskt, hvussu stór framstig luttakararnir gjørdu, so hava øll fingið eitt ávíst innlit í hvat forritan er. Og øll hava fingið møguleikan at menna sínar KT-førleikar, og at fáa nýggjar vinir við KT-áhugamálum. Fyriskiparar og bókasavnið hava eisini merkt eina sera dygga undirtøku og stuðul frá foreldrum og borgarunum sum heild. Nógv hava róst og víst takksemi um forritanarskeiðið, sum er eitt øðrvísi tilboð, enn tey vanligu innan ítrótt og tónleik.
Samanumtikið kann tí sigast, at skeiðið í forritan var sera væl eydnað. Bæði luttakarar og undirvísarar lærdu nógv, og hava fingið áræðið at halda fram. Bókasavnið fegnast um undirtøkuna, og um at hava víst á, at tørvur er á frálæru innan hetta øki til børn og ung. Eisini fegnast bókasavnið um alla vælvild og stuðul, sum tiltakið hevur fingið frá øllum samstarvspartum. Skúlin við Løkin hevur bjóða skúlastovur og teldur til skeiðið, Mentamálaráðið hevur stuðla peningaliga úr grunninum ´Stuðul til mentan til børn og ung´. Fjølmiðlar hava borið tíðindi og viðgjørt skeiðið, og soleiðis er boðskapurin um tørvin á hesum tilboði vorðin miðlaður og staðfestur.
Búmerki og hettutroyggjur
Luttakararnir hava kappast um at gera eitt búmerki og navn til forritanartoymið. Fleiri uppskot vóru, og avgjørt var at kalla hópin CodeZone. Code er enska orðið fyri forritan og Zone sipar til staðið, sum í hesum føri er bókasavnið. Navnið og búmerkið hevur Ari Hansen í 9. flokki av Toftum gjørt. Tann síðsta dagin fingu luttakararnir eisini hvør sína hettutroyggju við búmerkjum á. Tað var KT-fyritøkan Formula, sum vildi stuðla skeiðinum, og hevði játtað at rinda fyri hettutroyggjurnar.
Code Zone heldur fram
Tá fyriskipararnir høvdu eftirmetingarfund vóru teir á einum máli um, at hetta var eitt sera gott og kærkomið tilboð til børn og ung við áhuga fyri forritan. Sjálvt skeiðið var eisini væl eydnað. Undirvísararnir hava gjørt sær nakrar royndir, sum teir fegnir vildu byggja víðari á. Teir hildu eisini, at tað var nokkso endaleyst bara at sleppa luttakarunum nú. Tí hava teir avgjørt í fyrstu atløgu at bjóða teimum, sum frammanundan hava luttikið, at halda fram í nakrar vikur fram til páskar.
Nýtt byrjanarskeið í heyst
Av tí at bæði undirvísarar og luttakarar eru so eldhugað, so hevur Bókasavnið við Løkin avgjørt at arbeiða fram ímóti at bjóða nýtt byrjanarskeið út í september. So tey, sum ikki sluppu við hesuferð, fáa væntandi møguleikan eftir summarfrítíðina. Bókasavnið kunnar um sítt virksemi á heimasíðuni www.lokin.fo
EksternLeinkja2: http://www.lokin.fo


text:
Runavíkar kommuna skipar aftur í ár fyri felags nýggjárshaldi fyri borgarum í kommununi.
Byrjað verður kl. 23 við kyndlagongu. Kyndlaberarnir møtast kl. 23 við Sjómannsheimið, Glyvra skúla og á Høgaleiti. Gingið verður oman á keiøkið.
Nýggjársrøðan við Torbjørn Jacbosen verður hildin kl. 23.40.
Á middnátt verður stóra bálið tendrað og skotið verður við fýrverki.
Harumframt verður skipað fyri felagssangi.
29.12.2011
Nýggjárshald í Runavík
Runavíkar kommuna skipar aftur í ár fyri felags nýggjárshaldi fyri borgarum í kommununi.


text:
Lýsingarnummar: 10979
Standur: Óbrúkt
Prísur: 0 kr.
Lýsing
Vit hava eitt Vikarbureao við øllum pappírum í ordan og gott arbeiðifólk av øllum slag frá Polen og ærastanis frá, so sum entreprenørarbeiðarir, lastbilførarar, jørð og betong arb, fabriksarbeiðarar, lagur fólk, arbeiðismenn við speciali í aspest sannering við aspestbevísið, og timburmenn,bilmekanikkara, elektrikkarar, sveisarar, kokkar, og kunnu skaffa maskinmenn osv sum kann taka eitt sindur longri tíð men alt er møðuligt, vit kunnu koma við fólkið innanfyri eina til 2 vikur, send mær ein mail bjartur.poulsen@gmail.com, so finna vit fólkið tit kunnu brúka og avtala pris skjótast til ber vh Bjartur
Neyðugt er at rita inn fyri at seta spurning.


text:
Tak lyklarnar frá tínum fulla vini
27-11-2015
Flestøll venda sær frá rúsdrekkakoyring. Kortini er tað eitt kent fyribrigdi.
Tað kann vera langt frá hugburði til atferð. Nú mong hugna sær til jólaborðhaldini kring landið við góðum mati og drekka, kunnu koma støður, har fólk koyra ávirkað.
Eins og í fjør samstarva Føroya Bjór og Ráðið fyri Ferðslutrygd um at byrgja fyri rúsdrekkakoyring. Átakið í ár verður á útvarpsrásum og á internetinum. Fólk verða eggjað til at leggja uppí, um tey varnast, at vinfólk, skyldfólk ella starvsfelagar ætla at koyra ávirkað.
Vís kærleika – legg uppí
Greitt er, at menn í størri mun enn kvinnur koyra við ov høgari promillu. Hetta verður víst við mynd av einum, ið hevur tikið billyklarnar frá vinmanninum. Boðskapurin er, at tað er umsorgan at forða rúsdrekkakoyring – eingin vil sínum vini so illa, at hann koyrir ávirkaður.
Ráðið fyri Ferðslutrygd og Føroya Bjór í samstarvi
“Hóast vit eru veitarar av rúsdrekka, vilja vit taka sosiala ábyrgd. Fyri okkara viðkomandi vóna vit at kunna vera við til at seta ferðslutrygd á dagsskrá. Rúsdrekkakoyring eiga vit altíð at fyribyrgja. Tað halda vit okkum gera væl við hesum samstarvinum við Ráðið fyri Ferðslutrygd nú annað árið,” sigur Sophus E. Dal Christiansen, sølu- og marknaðarleiðari hjá Føroya Bjór.
Eisini Ferðslutrygd fegnast um samstarvið: “Føroya Bjór er ein natúrligur samstarvsfelagi, tá tað snýr seg um rúsdrekkakoyring, og vit fegnast mikið um, at tey aftur í ár vilja standa við okkara lið í átakinum,” sigur Brynhild Høgnadóttir frá Ráðnum fyri Ferðslutrygd.
Soleiðis leggja vit uppí
Kanningar vísa, at nógv tey flestu sótu saman við øðrum og drukku, áðrenn tey koyrdu ávirkað. Tað kann tó vera trupult at leggja uppí og steðga einum at seta seg við róðrið. Tí er skilagott at avtala ferðina heim, tá veitslan byrjar, so sleppast kann undan pínligum støðum. Við átakinum vilja Føroya Bjór og Ráðið fyri Ferðslutrygd tí:
- ávirka fólk, sum kundu umhugsað at koyrt, tá tey hava smakkað sær á
- minna vinfólk, familju og starvsfelagar á at leggja uppí, um onkur ætlar at koyra ávirkað/ur.
- gera vart við, at tað er umsorgan at leggja uppí
Løgreglan ger rúsdrekkakanningar, meðan átakið er.
« Aftur


text:
Felisept Home Comfort - til kettur ið stríðast við strongd og angist. Er eisini ein góð hjálp nýggjársaftan tá nógvur gangur er.
Sí meira á youtube:
https://youtu.be/D4H0e4Lw_cA
Vit hava jólagávuna til tín besta vin!! 😁👌🏻
Vit hava opið til kl.20 í kvøld!!
Upplatingar tíðir restina av árinum ☺
Frá 18-23 des. Opið frá 10-20.
24-26 des. Stongt
27-29 des. Opið sum vanligt 10-17.30...
30 des. Opið frá 10-14
31 des. Stongt
Nú fæst vælumtókta rossafóðri frá Aveve eisini í Djórahandlinum 😁👏🏻
Fóðri er sera groft og inniheldur bert naturligar og góðar ráðvørur!
Fóðri fæst eisini uttan korn, til tey rossini sum ikki tola tað 👏🏻👏🏻
Les nærri á www.aveve.dk
BLACK FRIDAY í Djórahandlinum 👏🏻👏🏻
Nógv góð tilboð t.d -50% uppá útvald kettuumhvørvið!!
-50% uppa útvald rennihjól til gnagarar!
Fresh Pearls kettugrús fyrr 49,- nú 29,50,-
Eisini hava vit -20% uppá allar kurvar/pútir!!...
Støkk inn á gólvið og gerð kvettið!! 😎
Tilboðini eru bert galdandi fríggjadagin 24/11!
G.G vegnað at Posta umvælir vera høvuðsdyrnar stongdar fríggjadag kl16:00 til mánakvøld, so kundar mugu nýta starvsfólkainngongdina 🙂
Minnist til djórini á jólum, vit hava fingið bæði kalendarar og jólapakkar til djórini
Nú kunnu jólini bara koma!